text:
GBETAKPƆXƆ SEPTEMBER 2014
Ðe Amegbetɔwo Agblẽ Anyigbaa Gbidiia?
Nu kae míawɔ be woagagblẽ anyigba la wòagbɔ dzadzraɖo me yi o?
Ðe Amegbetɔwo Agblẽ Anyigbaa Gbidiia?
Menye ɖeko Biblia gblɔ ale si wole anyigbaa gblẽm fifia la ɖi o, ke egblɔ nu si ado tso eme hã ɖi.
Ðe Se Si Mawu Na Israel La Le Dzɔdzɔe Hele Etefea?
Ʋɔnudɔdrɔ̃ ŋuti mɔfiame vevi ene dzie ʋɔnudrɔ̃lawo zɔna ɖo le Israel.
Mekpɔ Yayra Geɖe Le Mawu Subɔsubɔ Me
Ƒe 65 ye nye esia la, nane dzɔ si na Peter Carrbello trɔ efe agbemetaɖodzinu.
Syriac Peshitta Biblia La
—Ekpe Ðe Mía Ŋu Míenya Ale Si Biblia Gɔmeɖeɖe Gbãtɔawo Nɔ
Biblia sia si nɔ anyi le blema la ɖo kpe edzi be mawunyakpukpui aɖewo le Biblia aɖewo me egbea siwo menɔ nuŋlɔɖi gbãtɔwo me o.
Biblia Me Biabiawo Ƒe Ŋuɖoɖowo
Ðe wòle be míado gbe ɖa na mawudɔlawoa?
Internet Dzi Nu Bubuwo
Nu Kae Nye Mawu Fiaɖufe La?
Bu nu si tae Mawu fe dziɖuɖua fo dziɖuɖu bubu ɖe sia ɖe ta sãsãsã la ŋu.


c: text/html

text:
GBETAKPƆXƆ JANUARY 2014
Ne Míeku Ko Evɔa?
Nufofo tso ku ŋu ɖea fu na ame geɖe. Ame akpa gãtɔ fe dzimedidie nye be ku negava tu yewo gbeɖe o. Ðe míate ŋu aɖu ku dzia?
Ale Si Ku Venae
Ku dze ŋgɔ mí katã. Vevesese si gbegbe ku dona na ame wɔe be ame geɖe biaa nya tso ku ŋu.
Aʋa Si Amegbetɔwo Ho Ðe Ku Ŋu
Le ŋutinya katã me la, amegbetɔwo di mɔ siwo dzi woato aɖu ku dzi. Ðe wòanya wɔ be woaɖu ku dzia?
Kukuawo Agagbɔ Agbe!
Nu ka tae Yesu tsɔ ku sɔ kple alɔ̃dɔdɔ? Nu kae míate ŋu asrɔ̃ tso tsitretsitsi ŋuti nuŋlɔɖi siwo le Biblia me la me?
Nu Ka Tae Mawu Ðe Mɔ Fukpekpe Li Ðo?
Biblia fe agbalẽ gbãtɔ ɖe nu si tae Mawu ɖe mɔ míele fu kpem togbɔ be ŋusẽ le esi be wòaɖee ɖa hafi la me.
Ènyaa?
Aleke wodzɔa nu le gbedoxɔa me le Yesu fe ɣeyiɣia me? Ðe Biblia ŋlɔla Luka nye ŋutinyaŋlɔla si fe nuŋlɔɖiwo de pɛpɛpɛa?
Yehowa Meŋlɔm Be O
Nyɔnu sia si lɔ̃ mawusubɔsubɔ ŋutɔ la va kpɔ ŋuɖoɖo na nya siwo wòbiana tso nu si ta míekuna kple nu si dzɔna ɖe ame siwo ku dzi ŋu la le Ŋɔŋlɔawo me mlɔeba. Xlẽ nu tso ale si nyatefea trɔ efe agbee ŋu.
Mɔkpɔkpɔ Li Be Kukuawo Afɔ
Apostoloawo ka ɖe edzi bliboe be kukuawo afɔ ɖe tsitre. Nu ka tae?
Biblia Me Biabiawo Ƒe Ŋuɖoɖowo
Nu kae nènya tso Mawu ŋu? Aleke míawɔ adze sii nyuie wu?
Internet Dzi Nu Bubuwo
Tame Kae Mawu Ðo Ðe Nye Agbe Ŋu?
Ðe wòhiã be nàkpɔ dzesi tɔxɛ alo axɔ yɔyɔ tɔxɛ aɖe hafi anya tame si Mawu ɖo ɖe wò agbe ŋua? Kpɔ ale si Biblia ɖo eŋui ɖa.

robotstxt: allowed

filter: keep


text:
Nu Ka Tae Woyɔ Yesu Be Mawu Ƒe Vi?
Ale si Biblia ɖo eŋui
Mawu meɖe nyɔnu ŋutɔŋutɔ si dzia viwo nɛ o. Gake eyae nye nu gbagbewo katã Wɔla. (Nyaɖeɖefia 4:11) Eya ŋuti woyɔ Adam, amegbetɔ gbãtɔ si Mawu wɔ la, be “
Mawu fe vi” ɖo. (Luka 3:38) Nenema ke Biblia gblɔ be Mawue wɔ Yesu. Ema tae woyɔ Yesu hã be “
Mawu fe Vi” ɖo. (Yohanes 1:49)
Mawu wɔ Yesu hafi va wɔ Adam. Apostolo Paulo gblɔ tso Yesu ŋu be: “
Eyae nye Mawu makpɔmakpɔ la fe nɔnɔme, nuwɔwɔwo katã fe ŋgɔgbevi la.” (Kolosetɔwo 1:15) Yesu dze agbenɔnɔ gɔme xoxoxo hafi wova dzii ɖe lãnuɖunu me le Betlexem. Le nyatefe me la, Biblia gblɔ be Yesu “
dzɔɣi tso tititi le gbe aɖe gbe ʋĩ ke.” (Mixa 5:1) Yesu, ame si nye Mawu fe Vi gbãtɔ, nye gbɔgbɔmenuwɔwɔ le dzifo hafi wova dzii wònye amegbetɔ nɔ anyigba dzi. Yesu ŋutɔ gblɔ be: “
Meɖi tso dzifo va.”—Yohanes 6:38; 8:23.


text:
GBEBIAME | FRÉDÉRIC DUMOULIN
Atikeŋutinumekula Aɖe Ƒe Xɔse
Frédéric Dumoulin ku nu me tso atikewɔwɔ ŋu le Ghent Yunivɛsiti si le Belgium fe ewo kple edzivɔ. Ɣeaɖeɣi va yi la, mexɔe se be Mawu li o. Gake emegbe Frédéric va xɔe se be Mawue wɔ nu gbagbewo. Nyɔ! magazinea talawo bia gbe Frédéric si nye Yehowa Ðasefo fifia tso efe xɔse kpakple efe dɔa ŋu.
Ðe wonyi wò le mawusubɔsubɔha aɖe mea?
Ɛ̃. Katolikotɔe danye nye. Gake esi mexlẽ nu tso Atitsogaʋa kple Ŋutasẽʋɔnudɔdrɔ̃ ŋu la, mawusubɔsubɔ to le mo nam keŋkeŋ. Mexlẽ nu tso subɔsubɔha siwo mexɔ Kristo dzi se o hã ŋu, gake mekpɔe be tɔgã-tɔɖiviwo koe wo katã wonye. Esi mexɔ fe 14 la, mese le ɖokuinye me be nu fitifiti wɔwɔ si bɔ ɖe subɔsubɔhawo me ɖo kpe edzi be Mawu meli o. Eya ta esi wofia num tso nɔnɔmetɔtrɔ ŋu le suku la, melɔ̃ ɖe edzi be nu siwo me agbe me le o woe trɔ ʋuu va zu nu gbagbewo.
Nu kae na nèva tsɔ ɖe le dzɔdzɔmeŋutinunya me?
Esi mexɔ fe adre la, wona nusuekpɔmɔ̃m eye wòva zu nye fefenu vevitɔ. Metsɔnɛ léa ŋku ɖe nudzodzoevi lédzinamewo abe kpakpaluʋui ene ŋu.
Aleke wòdzɔe be nèva tsɔ ɖe le ale si nu gbagbewo wɔ va dzɔ me?
Esi mexɔ fe 22 la, medo go Yehowa Ðasefo aɖe si nye dzɔdzɔmeŋutinunyala. Exɔe se be Mawue wɔ nu gbagbewo. Esia wɔ moya nam ŋutɔ. Mesusui be mate ŋu ana wòakpɔe be bometsitsie efe dzixɔse ma nye. Gake nukutɔe la, eɖo nye nyabiasewo ŋu nam wòde edefe. Meva nɔ ŋugble dem tso ame siwo xɔ Mawu dzi se la fe nuwɔnawo ŋu.
Le ɣleti ʋɛ aɖewo megbe la, megado go Ðasefo bubu si hã nya nu tso atikewɔnyawo ŋu. Esi wòbe yeafo nu tso yefe dzixɔsewo ŋu nam la, melɔ̃ elabena medi be manya nu si tae amewo xɔ Mawu dzi se. Medi be maɖe fuflugba si wòdo na eɖokui la ɖa le ta nɛ.
Ðe nète ŋu na wòkpɔe be ɖe woflu yea?
Ao. Eya ta meva te nusɔsrɔ̃ tso nufiafia siwo fo nu tso ale si nu gbagbewo wɔ va dzɔ la ŋu. Nukutɔe la, meva kpɔe be dzɔdzɔmeŋutinunyala xɔŋkɔ aɖewo gblɔ be lãmenugbagbevi suetɔ kekeake gɔ̃ hã fe wɔwɔme de ŋgɔ ale gbegbe be mate ŋu adzɔ le eɖokui si le anyigba sia dzi o. Wo dometɔ aɖewo xɔe se be yamenutowo mee lãmenugbagbevi mawo dzɔ tso. Wofe nu mesɔ kura le ale si nu gbagbewo wɔ va dzɔ ŋu o.
Ekema ɖe wofe nu sɔ le nane ya mea?
Ewɔ moya be dzɔdzɔmeŋutinunyala geɖe da asi ɖe edzi be le mɔ aɖe nu la, dzɔdzɔmenu siwo me agbe mele o lae trɔ ʋuu va zu nu gbagbewo. Meva nɔ ɖokuinye biam be: ‘Ne wobe ɖeko agbe dzɔ le eɖokui si evɔ womenya ale si wòdzɔe o la, ke nu kae na woka ɖe edzi alea gbegbe be nenema wòdzɔe?’ Meva nɔ nu si Biblia gblɔ tso ale si nu gbagbewo wɔ va dzɔ la ŋu bum vevie.
Aleke nèkpɔ Biblia fe nyawoe?
Zi ale si meva le nu srɔ̃m tso Biblia ŋui la, zi nenemae mekana ɖe edzi be emenyawo nye nyatefe. Le kpɔɖeŋu me, nyitsɔ laa hafi dzɔdzɔmeŋutinunyalawo va kpɔe dze sii be gɔmedzedze li na xexe gbahoo sia. Gake Biblia fe kpukpui gbãtɔ si woŋlɔ fe 3,500 aɖewoe nye esia gblɔ be: “Le gɔmedzedzea me Mawu wɔ dzifo kple anyigba.” * Meva kpɔe be ne Biblia gblɔ nya aɖe tso dzɔdzɔmenuwo ŋu la, nenema tututu wònɔna.
Meva kpɔe be ne Biblia gblɔ nya aɖe tso dzɔdzɔmenuwo ŋu la, nenema tututu wònɔna
Ðe wòsesẽna na wò be nàxɔ Mawu dzi ase le esi nènye dzɔdzɔmeŋutinunyala ta?
Kpao! Ɣeyiɣi si me meva xɔ Mawu dzi se la, menɔ nu srɔ̃m tso dzɔdzɔmeŋutinunya ŋu anɔ abe fe etɔ̃e nye ema ene. Va se ɖe fifia la, zi ale si mele nu srɔ̃m tso nu gbagbewo fe wɔwɔme ŋu la, zi nenemae mexɔnɛ sena be Wɔla aɖe li.
Àte ŋu ana efe kpɔɖeŋu aɖe mía?
Ɛ̃. Mesrɔ̃ nu tso ŋusẽ si atikewo kple aɖinuwo kpɔna ɖe nu gbagbewo dzi la ŋu. Nu si wɔ dɔ ɖe dzinye wue nye ale si aɖinuwo kple nugbagbevi gblẽnuwo metea ŋu gena ɖe míafe ahɔhɔ̃ me o. Nane li si tso míafe ʋu kple lãmenugbagbevi siwo le ahɔhɔ̃a me la dome.
Nu kae wɔ nuku le nu ma ŋu?
Anɔ abe fe alafa ɖeka kple edzivɔ aɖewoe nye esia la, numekulawo de dzesii be nu siwo gena ɖe míafe ʋu me la yina ɖe ŋutilã fe akpa sia akpa negbe ahɔhɔ̃ kple dzimefuka koe do le eme. Nu ma wɔ nuku nam ŋutɔ elabe ʋuka wuwlui gbogbo aɖewoe tsɔa ʋu yina na lãmenugbagbevi ɖe sia ɖe si le ahɔhɔ̃a me. Ʋua klɔa lãmenugbagbevi siwo katã le ahɔhɔ̃a me la, eye ʋua kee naa nuɖuɖu kple ɔksidzin wo. Ke aleke wòdzɔe be ʋua megena ɖe lãmenugbagbevi siwo le ahɔhɔ̃a me la me o? Ƒe geɖewoe nye esia womenya ale si tututu esia dzɔnae o.
Nu kae xea mɔ na ʋua be megena ɖe lãmenugbagbevi siwo le ahɔhɔ̃a me la me o?
Ʋuka wuwlui siwo le ahɔhɔ̃a me mele abe aŋenuwo ene o. Lãmenugbagbeviwo le ʋuka mawo ŋuti. Lãmenugbagbevi mawo ɖea mɔ nu fomevi aɖewo kple nugbagbevi nyaŋuinyaŋuiwo gena ɖe wo me alo zɔna le wo dome. Ke hã, lãmenugbagbevi siwo le míafe ahɔhɔ̃ fe ʋukawo ŋu ya to vovovo kura. Wotigi ɖe wo nɔewo ŋu. Lãmenugbagbevi siawo kple wofe kpefewo wɔ nuku. Nu siawo tea ŋu ɖea mɔ nanewo abe ɔksidzin, karbɔn-ya kple ʋumesukli toa ʋukawo me gena ɖe wo me le ɖoɖo nu. Gake meɖea mɔ nu bubuwo abe protein kple lãmenugbagbevi bubuwo gena ɖe eme o. Eya ta nu si xea mɔ na ʋua be megena ɖe ahɔhɔ̃a me o la nyea molecule si xea mɔ na lãmenu vovovowo. Nye ya mekpɔe be nu ma mate ŋu adzɔ le eɖokui si o.
^ mm. 16 1 Mose 1:1.


text:
NU VEVI SIWO NANA ƑOMEWO KPƆA DZIDZƆ
Mɔfiamewo Na Ƒome Siwo Me Atikɔmeviwo Le
MARGARET, * SI LE AUSTRALIA, SI SI ATIKƆMEVIWO LE: ‘Ðeviawo dada gblɔ na wo be woagawɔ nya siwo magblɔ na wo la fe ɖeke dzi o, ne megblɔ na wo be, “Miɖo ŋku edzi miaklɔ nu me” teti gɔ̃ hã.’ Margaret kpɔe be nuwɔna ma gblẽ nu le yefe srɔ̃ɖeɖea ŋu.
Ƒome siwo me atikɔmeviwo le la doa go kuxi sesẽ siwo meɖea fu na fome bubuwo o le nuwɔwɔ kple ame siwo mele fomea me o me. * Zi geɖe la, ehiãna be dzila siwo si atikɔmeviwo le la nado ka kple dzila kemɛa le ɖeviawo sasrã kpɔ, hehenana wo kple wo dzi kpɔkpɔ me. Ate ŋu asesẽ na xɔlɔ̃wo kple fometɔwo hã be woadze ŋku ɖe fometɔ yeyeawo ŋu. Kpɔ ale si Biblia fe aɖaŋuɖoɖowo ate ŋu akpe ɖe wò fomea ŋu miakpɔ kuxi siawo gbɔe ɖa.
KUXI GBÃTƆ: NUWƆWƆ KPLE ÐEVIA DZILA KEMƐA
Judith si le Namibia, si si atikɔmeviwo le la gblɔ be: “Ðeviawo dada gblɔ na wo gbe ɖeka be wo fofo srɔ̃ yeyea ko menye, eye vi siwo míadzi la menye wo nɔviwo o. Efe nyawo te ɖe dzinye ŋutɔ, elabena melɔ̃ viawo abe nye ŋutɔ vinyewoe wonye ene.”
Ƒome ŋuti nunyalawo lɔ̃ ɖe edzi be ɖeviawo fe kadodo kple wo dzila kemɛa ate ŋu ahe kuxi sesẽwo vɛ ahade mama fomea me. Zi geɖe la, ɖeviawo dada kpakple wo fofo srɔ̃ dome koŋue kuxia nɔna. Nu kae ate ŋu akpe ɖe wo ŋu?
Kuxia gbɔkpɔnu: Ðo seɖofe siwo sɔ. Ne èdze agbagba be yeaxe mɔ na dzila kemɛa be wòagado ka aɖeke kple ɖeviawo o la, ate ŋu ate ɖe wo dzi. * Wɔfe vevi aɖe le ɖeviawo dzilawo, ame ‘siwo dzi wo’ la si woawɔ le ɖeviawo fe agbe me. (Lododowo 23:22, 25) Ke hã ne èɖea mɔ na dzila kemɛa wòdea nu wò fomea fe nyawo me fũu akpa la, esia ate ŋu aɖe fu na srɔ̃wò yeyea alo aku dzi nɛ gɔ̃ hã. Dze agbagba nàda asɔ, ɖo seɖofe siwo sɔ be nàkpɔ wò srɔ̃ɖeɖea ta, ke hã nàyi edzi awɔ nu aduadu kple dzila kemɛa le afi siwo wòanya wɔ le.
MƆFIAME NA DZILAWO
Ne èle nu fom kple srɔ̃wò tsãtɔa la, na dzeɖoɖoa naku ɖe mia viwo koŋ ŋu eye migafo nu tso nya bubuwo ŋu fũu o. Le kpɔɖeŋu me, àte ŋu abiae ŋuɖɔɖotɔe be ɖe wòanya wɔ be wòaɖo ɣeyiɣi ɖi ɖe kafofo ŋu le ŋkekea me hã. Zi geɖe la, esia dea ame dzi wu be woafo ka ɣesiaɣi ko alo esime zã tsi.
Ne menye gbɔwòe ɖeviawo le o la, ɖewohĩ àte ŋu ato kafofo, lɛtaŋɔŋlɔ, nyatakakaɖoɖoɖa to asitelefon dzi, alo e-mail dzi anɔ kadodo me kpli wo. (5 Mose 6:6, 7) Ame aɖewo wɔa videokadodowo ŋu dɔ gɔ̃ hã. Àte ŋu ato mɔ siawo dzi anya viwòwo fe hiahiãwo kple kuxiwo ahana kpekpeɖeŋu wo wu ale si nèsusui gɔ̃ hã.
MƆFIAME NA ÐEVIAWO FOFO SRƆ̃
Na wòadze kɔtɛ be mèle agbagba dzem be yeaxɔ ɖe ɖeviawo dada tefe o atsɔ aɖee afia be ‘yese veve ɖe enu.’ (1 Petro 3:8) Ne gbɔwòe ɖeviawo le la, nɔ nu fom tso wo ŋu na wo dada edziedzi, vevietɔ nu nyui siwo wowɔna. (Lododowo 16:24) Bia aɖaŋuɖoɖo tso egbɔ, eye nàda akpe nɛ ne eɖo aɖaŋu aɖe na wò.
Mèganɔ lɔlɔ̃ ɖem fia ɖeviawo fũu le wo dada ŋkume o. Beverly, si le United States, si si atikɔmeviwo le la gblɔ be: “Ðeviawo di be yewoanɔ yɔyem be Dada. Míelɔ̃ ɖe edzi be woayɔm nenema ne míele afe me, gake womayɔm be Dada ne wole wo dada, Jane, alo efe fometɔwo gbɔ o. Mía kple Jane dome va le nyuie le afɔɖeɖe sia megbe. Mía kplii siaa míekpe ɖe ɖeviawo ŋu le wofe sukufefewo kple tsaɖiɖi fe ɖoɖo siwo sukua wɔ na wo la gɔ̃ hã me.”
MƆFIAME SIWO ANA ÐEVIAWO DZILAWO KPLE WO FOFO ALO WO DADA SRƆ̃ DOME NANƆ NYUIE
Mègagblɔ nya aɖe si mesɔ o la le ɖeviawo dzila alo wo fofo alo wo dada srɔ̃ yeyea ŋu wòage ɖe ɖeviawo fe to me gbeɖe o. Ele bɔbɔe be woagblɔ ame kemɛa ŋu nya gbegblẽ, gake esia tena ɖe ɖeviwo dzi ŋutɔ. Eye màte ŋu anya ɣeyiɣi si me woyina wò nyaa gblɔ ge na ame kemɛa alo ale si woyina egblɔ gee o. (Nyagblɔla 10:20) Ne ɖevia gblɔ be dzila kemɛa, alo ye fofo alo ye dada srɔ̃ yeyea gblẽ ŋuwò la, na wò susu nanɔ ɖevia fe seselelãme koŋ ŋu. Ðewohĩ àte ŋu agblɔ be: “Ete ɖe dzinye be egblɔ nya ma nèse. Ðe dawò do dziku ɖe ŋunye tae, eye ɣeaɖewoɣi ne amewo do dziku la, wogblɔa nya siwo mesɔ o.”
Midze agbagba miana sededewo kple hehenana nato mɔ ɖeka le afe evea siaa me. Ne esia manya wɔ o la, midze agbagba miaɖe nu me na ɖeviawo, gake migada ame kemɛa ɖe anyi o. Bu kpɔɖeŋu sia ŋu kpɔ:
Ðeviawo fofo srɔ̃: Kɔku, meɖe kuku tsɔ papahũa yi ɖasia.
Kɔku: Le Dada fe me la, míedanɛ ɖe anyigba eye eya ŋutɔ sianɛ.
Ðeviawo fofo srɔ̃ (dzikutɔe): Kuviawɔwɔe nye ema fiam wòle wò.
Ðe ŋuɖoɖo si gbɔna masɔ wu oa?
Ðeviawo fofo srɔ̃ (tufafatɔe): Oo, nenema? Le afi sia ya, míawo ŋutɔwoe siaa wo.
Dze agbagba be nàgawɔ ɖoɖo na viwòawo ɖe nu bubu aɖe wɔwɔ ŋu le ɣeyiɣi si me woayi aɖasrã dzila kemɛa kpɔ la dzi o. (Mateo 7:12) Ne màte ŋu awɔ asitɔtrɔ le ɖoɖowɔɖia ŋu o la, ke bia mɔ le dzila kemɛa gbɔ hafi nàgblɔ ɖoɖoa ŋu nya na ɖeviawo.
TE MƆNU SIA KPƆ: Wɔ ɖe mɔfiame siawo dzi ne ègado go srɔ̃wò srɔ̃ tsãtɔa alo ame si srɔ̃wò tsãtɔa ɖe fifia:
Kpɔ efe ŋkume eye nàko alɔgbɔnu. Ƒo asa na hũɖeɖe, moyɔyɔ, alo ŋkutetre.
Yɔ eŋkɔ nàdo gbe nɛ. Le kpɔɖeŋu me, àte ŋu agblɔ be, “Ami, ŋdi na wò.”
Ne hadomee miele la, ɖo dze kple eya hã.
KUXI EVELIA: NUWƆWƆ KPLE VI TSITSIWO
Agbalẽ si nye Step Wars gblɔ be nyɔnu aɖe fa konyi be ye srɔ̃ dea via tsitsiwo dzi eye medina be yealɔ̃ ɖe edzi be womewɔa nu ɖe ye ŋu nyuie o. Egblɔ be: “Esia kua dzi nam ŋutɔ.” Aleke nàwɔ be mia kple viwò tsitsiwo dome fomedodo nagagblẽ nu le wò srɔ̃ɖeɖea ŋu o?
Kuxia gbɔkpɔnu: Se veve ɖe ame nu. Biblia gblɔ be: “Ame aɖeke neganɔ ye ŋutɔ fe nyonyo [ko] dim o, ke ame bubu tɔ boŋ.” (1 Korintotɔwo 10:24) Dze agbagba nàse ame kemɛa fe seselelãmewo gɔme eye nàse veve ɖe enu. Atikɔmevi tsitsiwo ate ŋu anɔ vɔvɔ̃m be yewo dzilaa magava lɔ̃ yewofe nya o. Alo woate ŋu ase le wo ɖokuiwo me be ne yewokɔ mo ɖe yewo dzila srɔ̃ la, anye nutefemawɔmawɔ na fome tsãtɔa. Azɔ hã dzilawo ate ŋu ase le wo ɖokuiwo me be nyahehe ɖe ɖeviawo ŋu anya wo ɖa le yewo ŋu.
Mègadze agbagba be yeafoe ɖe ɖeviawo nu be woalɔ̃ yefe nya o, ke boŋ ɖe mɔ esia nava le eɖokui si. Zi geɖe la, masɔ be nàfoe ɖe ame aɖe nu be wòalɔ̃ yefe nya kokoko o. (Hawo fe Ha 8:4) Eya ta dze agbagba nàda asɔ, eye mègakpɔ mɔ na nu geɖe fũu akpa le wò fomedodo kple wò atikɔmeviawo me o.
Menye ɣesiaɣie nàgblɔ wò susuwo alo ale si nèse le ɖokuiwò me o, nenye be womewɔ nu ɖe ŋuwò nyuie o gɔ̃ hã. (Lododowo 29:11) Ne ele sesẽm na wò ŋutɔ be nàɖu wò aɖe dzi la, do gbe ɖa abe ale si Israel Fia David wɔe ene, esi wògblɔ be: “Yehowa, ɖo dzɔla na nye nu, eye [nàdzɔ] nye nuyiwo fe mɔnu ŋu!”—Psalmo 141:3.
Ne mietiae be yewoanɔ afe si me wonyi ɖeviawo le me la, ɖewohĩ ale si gbegbe wofe dzi gaku ɖe afea ŋui la awɔ nuku na wò. Dze agbagba be màgawɔ asitɔtrɔ geɖe le afea me o, vevietɔ le wofe xɔwo me. Miate ŋu abu eŋu kpɔ hã be ɖe wòanyo wu be miaʋu ayi afe bubu me hã.
TE MƆNU SIA KPƆ: Ne wò atikɔmevi tsitsiawo yi edzi le fu ɖem na wò alo gbe bubudede ŋuwò la, gblɔ wò seselelãmewo na srɔ̃wòa eye nàɖo to nyuie ase efe susuwo. Mègafoe ɖe srɔ̃wòa nu be wòaɖɔ ɖeviawo ɖo o. Ke boŋ dze agbagba nàna gɔmesese ɖeka nanɔ mia si le nyaa ŋu. Ne miena ‘tamesusu ɖeka’ le mia si le nyaa ŋu ko la, miate ŋu awɔ nu aduadu ana nɔnɔmeawo naka ɖe eme.—2 Korintotɔwo 13:11.
KUXI ETƆ̃LIA: NUWƆWƆ KPLE ƑOMETƆWO KPLE XƆLƆ̃WO
Marion, si nye nyɔnu aɖe si le Canada, si si atikɔmeviwo le la gblɔ be: “Zi geɖe la, dzinyelawo naa nu vinyeŋutsuvia gake womenaa nu srɔ̃nye fe viawo ya o. Míawo ŋutɔwo míeflea nu na wo ɖe etefe, gake menye ɣesiaɣie ŋutetea nɔa mía ŋu o.”
Kuxia gbɔkpɔnu: Bu wò fome yeyea ŋu gbã. Na wò fometɔwo kple xɔlɔ̃wo nanya ale si gbegbe wò fome yeyea fe nyonyo le vevie na wòe. (1 Timoteo 5:8) Togbɔ be màte ŋu akpɔ mɔ be wò fometɔwo kple xɔlɔ̃wo nalɔ̃ wò fome yeyea me tɔwo enumake o hã la, àte ŋu abia tso wo si be woawɔ nu ɖe wo ŋu sɔsɔe ahaɖe ameŋububu afia. Na woanya ale si gbegbe wòate ɖe ɖeviawo dzii ne wometsɔ ɖe le eme na wo alo nyo dɔme na wo o.
Dze agbagba nàna kadodo nanɔ srɔ̃wò tsãtɔa dzilawo kple viwòwo dome. Vidada aɖe si le England, si ŋkɔe nye Susan, gblɔ be: “Esi srɔ̃nye ku ɣleti 18 megbe la, meɖe ŋutsu bubu, eye esesẽ na tonye kple lɔ̃xonye tsãtɔawo be woakɔ ŋkume ɖe srɔ̃nye yeyea. Gake esi míeva le ha dem kpli wo edziedzi, míenana ɖeviawo foa ka na wo, eye míedaa akpe na wo ɖe wofe kpekpeɖeŋu ta la, nɔnɔmeawo va ka ɖe eme.”
TE MƆNU SIA KPƆ: Kpɔe ɖa be mia kple xɔlɔ̃ alo fometɔ kawo domee mele vivim o hã, eye mia kple srɔ̃wò miadzro ale si miate ŋu adzra mia kpli wo dome ɖo la me.
Mia kple ame siwo mele míafe fomea me o la dome kadodowo ate ŋu ana kuxiwo naɖo fomea me. Gake ne miewɔ Ŋɔŋlɔawo me aɖaŋuɖoɖowo dzi la, yayra sia si fe ŋugbe Biblia do la ate ŋu asu miafe fomea si: “Nunya wotsɔna tua xɔe, gɔmesese wotsɔna lia kee.”—Lododowo 24:3.
^ mm. 3 Míetrɔ ŋkɔ aɖewo.
^ mm. 4 Àte ŋu axlẽ nu tso ale si nàkpɔ kuxi bubuwo gbɔe ŋu le April 2012 fe yevugbe me Nyɔ! fe ŋgɔdonyati siwo fe tanyae nye “Secrets of Successful Stepfamilies” me. Yehowa Ðasefowoe tae.
^ mm. 8 Gake ne dzila kemɛa zãa dzugbewo alo efe nuwɔnawo ɖee fia be eɖo vɔ̃ ɖe ta me la, ɖewohĩ ahiã be nàɖe kadodoa dzi akpɔtɔ le wò fomea fe dedienɔnɔ ta.
BIA ÐOKUIWÒ BE . . .
Aleke mawɔ mía kple srɔ̃nye srɔ̃ tsãtɔ dome nanɔ nyuie?
Aleke míate ŋu akpe ɖe fometɔwo kple xɔlɔ̃wo ŋu be woagagblẽ nu le míafe fomea ŋu le wofe manyamanya me o?


text: Míewɔa Biblia fe aɖaŋuɖoɖo si nye be ‘míabu ame ɖe sia ɖe fomevi’ la dzi, metsɔ le subɔsubɔdzixɔse si le wo si me o. (1 Petro 2:17) Le kpɔɖeŋu me, Yehowa Ðasefo akpe alafa geɖewoe le dukɔ aɖewo me. Ke hã, míedzea agbagba be míafoe ɖe dziɖulawo alo setɔwo nu be woaɖo asi subɔsubɔha bubuwo dzi alo axe mɔ ɖe wofe subɔsubɔdɔwo nu o. Eye míedzea agbagba be míana setɔwo nawɔ sewo atsɔ azi míafe nuwɔnawo kple subɔsubɔdzixɔsewo ɖe nuto siwo me míele la me tɔwo dzi o. Ke boŋ míewɔa nu ɖe amewo ŋu abe ale si tututu míedi be woawo hã nawɔ nu ɖe mía ŋui ene.—Mateo 7:12.


text:
NU SI AKPE ÐE ƑOMEWO ŊU | VIHEHE
Ale Si Nàhe Viwò Ƒewuivi
KUXIA
Se si le afea mee nye be ame aɖeke mekpɔ mɔ azã asitelefon ne efo zã ga 9 o, gake le kwasiɖa sia me la, èlé viwònyɔnuvia zi eve wònɔ nu ŋlɔm na amewo le asitelefon dzi le zãtife. Ede se na viwò be negbɔ va afe me hafi wòafo zã ga 10, gake etsɔ si va yi la, efo zã ga 11 to eŋu hafi wògbɔ.
Viwò fewuivia fe nya medzɔ ya o. Gake ehiã be nànya nu si tae mewɔ sea dzi o. Dzidzɔnyae nye be togbɔ be adze abe ɖe wòɖoe koŋ dze aglã ene hã la, anɔ eme be menye ŋkubiãnya nenema gbegbe o.
NU SI GBƆ WÒTSONA
Sedede siwo me mekɔ tututu o. Ƒewuivi aɖewo daa se dzi kple susu be yewoakpɔe ɖa be woahe to na yewo vavã hã. Le kpɔɖeŋu me, ne dzilaa gblɔ be yeahe to na via fewuivi ɖe nu gbegblẽ aɖe ta la, ɖevia ate ŋu aɖoe be yeawɔ nu si wògbe na ye la kpɔ be ahe to na ye nyatefe mahã. Ðe wòfia be fewuivi ma zu vi sẽto? Mefia nenema kokoko o. Nyatefeae nye be enɔa bɔbɔe be fewuiviwo nada se dzi ne wokpɔe be yewo dzilawo fe nyawo metoa mɔ ɖeka o, alo sededea me mekɔ tututu o.
Se gbogbowo. Dzila aɖewo dea se gbogbo aɖewo na wo vi fewuiviwo be yewoatsɔ axe mɔ na wo be womagawɔ nu gbegblẽ o. Ne ɖeviawo da seawo dzi la, wo dzilawo gadea se bubuwo kpenɛ. Gake zi geɖe la, ɖeko esia gagblẽa nyaa ɖe edzi. Agbalẽ aɖe si fo nu tso fewuiviwo kple wo dzilawo ŋu gblɔ be: “Zi ale si nèle agbagba dzem be yeaxe mɔ nɛ la, zi nenemae wòagasẽ to ɖe edzie.” (Parent/Teen Breakthrough) Ðeko esia wɔwɔ le abe tsikɔkɔ ɖe kpe dzi ene, maɖe vi aɖeke o.
Amehehe si sɔ la ɖea vi. Nu si koŋ “amehehe” fiae nye be woafia nu ame, eye eto vovo na “tohehe,” si fia be woana ame nase veve. Ke aleke nàte ŋu afia viwò be woawɔ ɖe wò gbe dzi?
NU SI NÀTE ŊU AWƆ
Wò sededewo me nekɔ. Gblɔ nu si tututu nèdi be fewuivia nawɔ kple to si nàhe nɛ ne mewɔ ɖe edzi o la nɛ.—Biblia fe gɔmeɖose: Galatiatɔwo 6:7.
Aɖaŋuɖoɖo: Ŋlɔ se siwo nède la ɖe agbalẽ me. Azɔ bia ɖokuiwò be: ‘Ðe seawo sɔ gbɔ akpa? Ðe wole ʋɛe akpa? Ðe wo dometɔ aɖewo megahiã oa? Ðe wòhiã be mawɔ asitɔtrɔ le nye sedede aɖewo ŋu le ale si vinye fewuivia le agbagba dzemee la nua?’
Wò nyawo neto mɔ ɖeka. Ƒewuiviwo tɔtɔna ne wowɔ nane kwasiɖa si va yi wozi kpi kpɔ wo, evɔ wova he to na wo le kwasiɖa sia me esi wogawɔ nu ma tɔgbi.—Biblia fe gɔmeɖose: Mateo 5:37.
Aɖaŋuɖoɖo: Na tohehea nasɔ ɖe “nu gbegblẽ” si wòwɔ la nu. Le kpɔɖeŋu me, ne èɖo game si wòle be viwò nagbɔ tso gbɔdome nɛ gake wòda le edzi la, ke na wòagbɔ kaba wu tsã.
Se nu gɔme nɛ. Na viwòa nakpɔe be dzila si fe nya me mesẽ akpa o lae nènye to ablɔɖe geɖe wu nanɛ me ne edze nɛ.—Biblia fe gɔmeɖose: Filipitɔwo 4:5.
Aɖaŋuɖoɖo: Wò kple viwò fewuivi minɔ anyi míadzro sededeawo me ɖekae. Àte ŋu ana eya ŋutɔ nagblɔ to si woahe nɛ ne eda se aɖewo dzi la gɔ̃ hã. Ne fewuiviwo ŋutɔ hã le me hafi wode sea la, edziwɔwɔ nɔa bɔbɔe na wo.
Kpe ɖe eŋu wòatu nɔnɔme nyuiwo ɖo. Menye wò taɖodzinua koe nye be nàna wòawɔ ɖe wo sededewo dzi o, ke boŋ kpe ɖe eŋu be dzitsinya nyui nasu esi, si ana wòate ŋu ade vovo nyui kple vɔ̃ dome. (Kpɔ aɖaka si nye “Kpe Ðe Eŋu Wòatu Nɔnɔme Nyuiwo Ðo.”)—Biblia fe gɔmeɖose: 1 Petro 3:16.
Aɖaŋuɖoɖo: Di kpekpeɖeŋu tso Biblia me. Bibliae nye tefe nyuitɔ kekeake si nàkpɔ “amehehe, si fiaa gɔmesese ame” le, eye efe nunya ate ŋu ana “gegemewo nadze aɖaŋu, eye ɖekakpuiwo nadze si nu, eye woabu tame.”


text:
Ðe Miefoa Asa Na Ame Siwo Do Le Miafe Haa Mea?
Míefoa asa na ame siwo xɔ nyɔnyrɔ zu Yehowa Ðasefowo gake dzudzɔ gbefãɖeɖe alo dzudzɔ hadede kple haxɔsetɔwo o. Le nyatefe me la, míedzea agbagba be míakpe ɖe wo ŋu be ŋusẽ nagaɖo wo ŋu le gbɔgbɔ me.
Míetsona ko ɖea ame si wɔ nu vɔ̃ gã aɖe la le haa me o. Gake ne Ðasefo xɔ nyɔnyrɔ ɖoe koŋ le dadam le Biblia fe agbe nyui nɔnɔ ŋuti sewo dzi la, míefoa asa na ame ma alo ɖenɛ le haa me. Biblia gblɔe eme kɔ fãa be: “
Miɖe ame vɔ̃ɖi la ɖa le mia ŋutɔ mia dome.”
Ke ne woɖe ŋutsu aɖe le haa me, evɔ srɔ̃a kple viawo kpɔtɔ nye Yehowa Ðasefowo ya ɖe? Magate ŋu awɔ ɖeka kple fomea le subɔsubɔnyawo me o, gake wofe fomekakadodo ya me metso o. Wofe srɔ̃ɖeɖea, lɔlɔ̃ si nɔa fometɔwo dome kple fomekadodowo ya yia edzi.
Ame siwo woɖe le haa me ate ŋu ade míafe kpekpewo. Ne wodi la, woate ŋu axɔ Ŋɔŋlɔawo me aɖaŋuɖoɖo tso hamemetsitsiwo gbɔ. Taɖodzinuae nye be woakpe ɖe wo ŋu woagadze anye Yehowa Ðasefowo. Míexɔa ame siwo woɖe le haa me, siwo dzudzɔ agbe baɖa nɔnɔ, eye wodi vevie be yewoanɔ agbe ɖe Biblia fe dzidzenuwo nu la ɖe haa me ake.


text:
NYATI SI LE AKPAA DZI | NU KA TAE VƆ̃ DZƆNA ÐE AME NYUIWO DZI?
Nya Vɔ̃wo Do Agbogbo!
Wonya Smita, * nyɔnu aɖe si xɔ fe 35, si le Dhaka, Bangladesh la nyuie be ewɔa ame eye wòtsɔa ɖe le eme na amewo. Wonyae be enye srɔ̃nyɔnu zazɛ̃ kple dzidzɔme si dina be yeafia nu si yenya tso Mawu ŋu la ame bubuwo. Bu ale si gbegbe Smita fe fometɔwo kple xɔlɔ̃wo fe dzi gbãe esi wòdze dɔ kpata eye mede kwasiɖa ɖeka o ko wòku ŋu kpɔ!
James kple srɔ̃a, siwo le wofe fe 30-awo me hã nye ame siwo amewo buna ame ɖɔʋuwoe abe Smita ke ene. Gbe ɖeka le adame la, woyi wo xɔlɔ̃wo kpɔ ge ɖa le United States fe nuto si nye West Coast. Womegatrɔ gbɔ va wofe afe me le New York gbeɖe o. Wokpɔ ʋufɔku dziŋɔ aɖe le mɔa dzi eye wofe agbe tsi eme, si wɔe be wofe ame veviwo kple wofe dɔwɔhatiwo se le wo ɖokui me be nu gã aɖe bu na yewo.
Egbea la, mehiã be ame natsa du hafi akpɔe be nu vɔ̃ɖi wɔwɔ kple fukpekpe bɔ o. Wowua dumevi dzrowo kple asrafowo siaa le aʋawɔwɔ me. Hlɔ̃dodo kple ŋutasesẽ wɔe be amewo le kukum dzodzro. Ƒe ka kee ame ɖaxɔ o, afɔku dziŋɔwo kple dɔlémafɔewo ɖea fu na ame fomevi ɖe sia ɖe. Dzɔdzɔmefɔkuwo tsrɔ̃a du blibowo keŋkeŋ. Fuléle ame le afi si wòtso ta kple nu madzɔmadzɔ wɔwɔ xɔ afe ɖi. Ðewohĩ nu siawo dzɔ ɖe wò ŋutɔ dziwò kpɔ.
Eya ta mewɔ nuku o be ame geɖe biana be:
Nu ka tae vɔ̃ dzɔna ɖe ame nyuiwo dzi?
Mawu gbɔe nu siawo tsona?
Ðe afɔkuwo dzɔna le wo ɖokui sia, alo amegbetɔwo fe nuwɔna gbɔe wòtsona?
Ðe amewo kpea fu ɖe agbe si wonɔ kpɔ hafi gava dzɔ la ta, abe ale si Karma dzi xɔselawo gblɔnɛ enea?
Ne Mawu ŋusẽkatãtɔ aɖe li la, ke nu ka tae mekpɔa ame nyuiwo ta be vɔ̃ nagadzɔ ɖe wo dzi o?
Ðe nu vɔ̃ɖi wɔwɔ kple fukpekpe nu ava yi gbe aɖe gbea?
Hafi míate ŋu aɖo nyabiase mawo ŋu la, ele be míakpɔ ŋuɖoɖo na biabia vevi eve siawo: Nu ka tae nya vɔ̃wo dzɔna ɖo, eye nu kae Mawu awɔ tso eŋu?
^ mm. 3 Míetrɔ ŋkɔawo.


text:
Aleke Woawɔ Ahe Ŋutifafa Ava Anyigba Dzi?
Ale si Biblia ɖo eŋui
Ŋutifafa ava anyigba dzi gake manye to amegbetɔwo fe agbagbadzedze me o. Ke boŋ Mawu Fiaɖufe, dziɖuɖu si le dzifo, si dzi Yesu le fia ɖum le lae ahe ŋutifafaa vɛ. Kpɔ nya siwo Biblia gblɔ tso mɔkpɔkpɔ wɔnuku sia ŋu la ɖa.
Mawu atsi “
aʋawɔwɔwo nu va se ɖe anyigba fe mlɔenu ke,” eye wòato esia me awɔ ɖe ŋugbe si wòdo be yeana “
ŋutifafa nanɔ ame siwo ŋu [yekpɔa] ŋudzedze ɖo la dome le anyigba dzi” la dzi.—Psalmo 46:10; Luka 2:14.
Mawu Fiaɖufe si le dzifo la aɖu anyigba bliboa dzi. (Daniel 7:14) Dziɖuɖu sia si aɖu xexea me katã dzi la aɖe dulɔlɔ̃ si gbɔ aʋawɔwɔ geɖe tsona la ɖa keŋkeŋ.
Woyɔ Yesu ame si nye Mawu Fiaɖufea fe Fia la be “
ŋutifafafia” eye akpɔ egbɔ be “
sefeɖo manɔe na ŋutifafa” o.— Yesaya 9:5, 6.
Womaɖe mɔ na ame siwo ɖoe kplikpaa be ŋutasẽnuwo koe yewoanɔ wɔwɔm la be woanɔ Fiaɖufe ma te o, elabe Mawu fe “
luʋɔ léa fu . . . ame si lɔ̃a ŋutasẽnuwɔwɔ.”—Psalmo 11:5; Lododowo 2:22.
Mawu fiaa eteviwo ale si woanɔ ŋutifafa me kple wo nɔewo. Eye Biblia ɖɔ nu nyui siwo le dodom tso nufiame sia me ale: “
Woatsɔ wofe yiwo atu kodziwoe, eye woatsɔ wofe akplɔwo atu hɛ gobɛwoe; dukɔ magatsɔ yi ɖe dukɔ ŋu azɔ o, eye womagasrɔ̃ aʋawɔwɔ hã azɔ o.”—Yesaya 2:3, 4.
Fifia gɔ̃ hã la, ame miliɔn geɖe siwo le xexea me godoo le ale si woanɔ ŋutifafa me kple wo haviwo srɔ̃m tso Mawu gbɔ. (Mateo 5:9) Togbɔ be míenye gbegbɔgblɔ vovovo dolawo eye míetso dukɔ siwo wu 230 me hã la, míegbe be mímatsɔ yi ɖe mía haviwo ŋu o.
Yehowa Ðasefowo le ale si woanɔ ŋutifafa me kple wo haviwo la srɔ̃m egbea


text:
Ame Ka Tututue Le Xexea Dzi Ðum?
Ðe nàgblɔ be . . .
Mawu yea?
Satana yea?
ame bubu aɖe yea?
NYA SI BIBLIA GBLƆ
“Xexe blibo la katã le vɔ̃ɖitɔ la fe ŋusẽ te.”
“Woɖe Mawu fe Vi la ɖe go . . . be, wòagblẽ Abosam fe dɔwɔwɔwo me.”
VI KAE ESIA AÐE NA WÒ?
Ana nàse nu si tae kuxiwo bɔ ɖe xexea me ɖo la gɔme nyuie.—Nyaɖeɖefia 12:12.
Kakaɖedzi anɔ asiwò be Mawu ava ɖɔ nuwo ɖo.
ÐE MÍATE ŊU AKA ÐE NYA SI BIBLIA GBLƆ DZIA?
Ɛ̃, míate ŋu aka ɖe edzi, le susu etɔ̃ ta:
Satana fe dziɖuɖu nu ayi. Yehowa ɖoe kplikpaa be yeaɖe Satana ɖa bene wòagakpɔ ŋusẽ ɖe amefomea dzi azɔ o. Edo ŋugbe be ‘yeaxɔ ŋusẽ le Satana Abosam si’ eye yeaɖɔ nu siwo katã wògblẽ la ɖo.—Hebritɔwo 2:14.
Mawu tia Yesu Kristo be wòaɖu xexea dzi. Yesu menye ŋutasẽla alo ɖokuitɔdila abe ame si le xexea dzi ɖum fifia ene o. Mawu do ŋugbe be ne Yesu le dzi ɖum la, “ave hiãtɔwo kple ame dahewo nu . . . Aɖe wofe luʋɔ tso teteɖeanyi kple ŋutasesẽ me.”
—Psalmo 72:13, 14, Biblia.
Mawu mekaa aʋatso o. Biblia gblɔe eme kɔ fãa be: ‘Mawu mate ŋu aka aʋatso o.’ (Hebritɔwo 6:18) Ne Yehowa nya do ŋugbe aɖe ko la, kakaɖedzi li be awɔ ɖe edzi godoo! (Yesaya 55:10, 11) ‘Aɖe xexe sia dzi ɖula ɖa.’
—Yohanes 12:31.
BU NYA SIA ŊU KPƆ
Aleke xexea me anɔ ne woɖe ame si le edzi ɖum fifia la ɖa?
Biblia ɖo nya sia ŋu le PSALMO 37:10, 11 kple NYAÐEÐEFIA 21:3, 4.


text:
GBETAKPƆXƆ OCTOBER 2013
Nya Ka Koŋue Le Biblia Me?
Biblia gblɔ ale si míewɔ va dzɔ kple ɖoɖo si Mawu wɔ be yeaɖe amefomea to Mesia dzi la na mí.
Nu Ka Tae Wònyo Be Nàdzro Biblia Me?
Menye ɖeko Biblia nye agbalẽ si fo nu tso Mawu ŋu o, ke enye agbalẽ si tso Mawu gbɔ hã. Nu kae nàte ŋu asrɔ̃ tso eme?
Aleke Míewɔ Va Dzɔ?
Biblia gbalẽ gbãtɔ si nye Mose Ƒe Agbalẽ Gbãtɔ la tsɔ nya ʋɛ siwo gɔme sese le bɔbɔe la ɖe ale si xexea wɔ va dzɔ la me. Nu bubu kawoe míagate ŋu asrɔ̃ tso Mose Ƒe Agbalẽ Gbãtɔa me?
Mawu Wɔ Ðoɖo Be Yeaɖe Amefomea
Akpa kae Mesia la awɔ le ŋugbe aɖe si Mawu do na Abraham la me vava me? Xlẽ nu tso ale si Mawu aɖe mí tso dɔléle, fukpekpe kple ku si me ŋu.
“Míekpɔ Mesia La”!
Ame geɖe xɔe se be Yesue nye Mesia si ŋugbe wodo la. Gake ame aɖewo mexɔe se o. Xlẽ nu tso nya si Biblia gblɔ ŋu.
Nya Nyui Na Amewo Katã
Aleke Mawu fe gbedeasi si le Biblia me la ate ŋu aɖe vi na wò fifia kple etsɔme siaa?
Tutu Wò Aɖatsiwo Ne Nàkpɔ Ŋgɔgbe
Ame siwo gbe wo nɔewo la katã kloe va kpɔnɛ be agbea sesẽ na yewo wu ale si yewokpɔ mɔ nɛ. Biblia me aɖaŋuɖoɖowo ate ŋu afa akɔ na wò eye nàɖu kuxiawo dzi.
“Yehowa Tsɔ Ke Mi Faa”
Mawu lɔ̃na faa tsɔa nu vɔ̃ wɔla siwo trɔ dzi me la fe nu vɔ̃wo kea wo. Esia ta, aleke wòle be míawɔ ne woda vo ɖe mía ŋu? Nu ka tae tsɔtsɔke le vevie ŋutɔ ɖo?
“Ame Geɖe Melɔ̃ Nye Nya O”
Xlẽ nu tso ale si Biblia sɔsrɔ̃ kpe ɖe ŋutsu aɖe si wɔa adã ŋutɔ la ŋu wòva zu ame fatu la ŋu.
Dɔ Kae Amadedewo Wɔna Ðe Dziwò?
Amadedewo tea ŋu wɔa dɔ ɖe ame fe seselelãme dzi. Xlẽ nu tso ale si amadede etɔ̃ aɖewo ate ŋu akpɔ ŋusẽ ɖe dziwòe ŋu.
Biblia Me Biabiawo Ƒe Ŋuɖoɖowo
Mɔkpɔkpɔ kae li na ame siwo ku? Ðe woagava nɔ agbe akea?
Internet Dzi Nu Bubuwo
Nu Ka Tae Yehowa Ðasefowo Ðea Gbefã Tso Ʋɔtru Nu Yi Ʋɔtru Nu?
Xlẽ nu tso dɔ si Yesu de Kristotɔwo si be woawɔ la ŋu.


text:
Wikipedia:Help desk
Taflatse, xlẽ nusiwo le afii hafi nadze nyawo biam:
- Ne wòadi be yeaŋlɔ babia yeye la, yi "Tia afisia na nyawo babia le Wikipiɖia zazã ŋuti." Esia akɔ wò ayi afisi wòa ŋlɔe ɖo. Ɖo ŋku dzi na ŋlɔ Tanya ɖe afisi wofia le dzime la.
- Hafi na bia nu aɖe la, dii le afii gbã. (Eŋlisigbe me)
-
-
- Babia bɔbɔ ɖeka enye: Aleke ma dze axa yeye gɔme?
-
- . Ne èŋlɔ wòo babia vɔ la, ŋkuwo nanɔ axa sia ŋu na eŋuɖoɖoa(wo).
Kpekpeɖeŋu tɔxe
- Ne ehiã kpekpeɖeŋu tɔxe ɖe la, ekema da {{kpeɖeŋunye}} ɖe wò nyadafe, eye kpeɖeŋutɔa ɖe akpɔ gbɔwo.


text:
Nɔ Susu Nyuiwo Bum Tso Ðokuiwò Ŋu
“Ne amegbetɔ nɔ agbe fe geɖe la, nekpɔ dzidzɔ le wo katã me.”
1. Yehowa fe yayra kawoe nana dzi dzɔa mí?
YEHOWA di be míakpɔ dzidzɔ, eya ta edudua yayra siwo ana dzi nadzɔ mí la kɔna ɖe mía dzi. Gbã la, Mawu na agbe mí. Eya ta míate ŋu azã míafe agbe atsɔ akafui le esi wòhe mí va tadedeagu vavãtɔ me ta. (Ps. 144:15; Yoh. 6:44) Evelia, Yehowa ka ɖe edzi na mí be yelɔ̃ mí, eye wòkpena ɖe mía ŋu míedoa dzi le esubɔsubɔ me. (Yer. 31:3; 2 Kor. 4:16) Hekpe ɖe eŋu la, míele vivi sem le míafe gbɔgbɔmeparadisoa me
2. Nu kae Mawu subɔla wɔnutefe aɖewo le avu wɔm kplii?
2 Togbɔ be susu nyuiwo li siwo tae míakpɔ dzidzɔ ɖo hã la, Mawu subɔla wɔnutefe aɖewo le avu wɔm kple susu manyomanyowo bubu tso wo ɖokui ŋu. Ewɔna na wo be asixɔxɔ mele yewo alo yewofe subɔsubɔdɔa ŋu le Yehowa ŋkume o. Le nɔvi siawo gome la, be woanɔ dzidzɔ kpɔm “fe geɖe” la nye drɔ̃efenya dzro aɖe ko. Ewɔna na wo be yewofe agbemeŋkekewo nye vivitidogbewo sɔŋ.
3. Nu kawoe nana nɔvi aɖewo sena le wo ɖokui me be asixɔxɔ mele yewo ŋu o?
3 Nu siwo nana nɔvi siawo sena le wo ɖokui me be asixɔxɔ mele yewo ŋu o la fe ɖewoe nye mɔkpɔkpɔ siwo meva eme o, dɔléle, alo dzesidedee be yewole amegã alo nyagã kum. (Ps. 71:9; Lod. 13:12; Nyagb. 7:7) Ke hã ele be Kristotɔ ɖe sia ɖe nanyae be alakpatɔe míafe dzi nye, eye ate ŋu anɔ fɔ bum mí togbɔ be ɖewohĩ Mawu kpɔa ŋudzedze ɖe mía ŋu hã. (Yer. 17:9; 1 Yoh. 3:20) Abosam tsoa Mawu subɔlawo nu alakpatɔe. Eye ame siwo bua nuwo ŋu abe Satana ene adze agbagba be yewoafã susu si nɔ xɔsemanɔsitɔ Elifaz si la ɖe mía me
4. Nu kawo mee míadzro le nyati sia me?
4 Yehowa gblɔe le Ŋɔŋlɔawo me eme kɔ be yeanɔ kple ame siwo ‘le zɔzɔm le bali doblukɔ tsiɖitsiɖi me.’ (Ps. 23:4) Mɔ siwo dzi wòtona wɔa esia dometɔ ɖekae nye to efe Nya la dzi. Biblia la nye “ŋusẽ tso Mawu gbɔ, be míatsɔ amu nu siwo fo ke ɖe to sesĩe,” siwo fe ɖewoe nye susu manyomanyowo kple esiwo mesɔ o la, “fu anyi.” (2 Kor. 10:4, 5) Eya ta mina míadzro ale si míazã Biblia be wòakpe ɖe mía ŋu míayi edzi anɔ susu nyuiwo bum tso mía ɖokui ŋu la me. Esia ate ŋu aɖe vi na wò geɖe, eye wòana nàkpɔ ale si nàde dzi fo na ame bubuwoe.
ALE SI NÀZÃ BIBLIA BE WÒAKPE ÐE ŊUWÒ
5. Dodokpɔ kae akpe ɖe mía ŋu be míabu susu nyui tso mía ɖokui ŋu?
5 Apostolo Paulo fo nu tso nu siwo ate ŋu akpe ɖe mía ŋu míabu susu nyuiwo tso mía ɖokui ŋu la dometɔ aɖewo ŋu. Exlɔ̃ nu Korinto hamea be: “Miyi edzi mianɔ mia ɖokui dom kpɔ be miele xɔse la me hã.” (2 Kor. 13:5) “Xɔse” si wòwɔnɛ le afi siae nye Kristotɔwo fe dzixɔse siwo katã le Biblia me. Ne míafe nyagbɔgblɔwo kple nuwɔnawo sɔ ɖe míafe dzixɔsewo nu la, ekema míekpɔ dzidzedze le dodokpɔa me, eye esia ɖenɛ fiana be ‘míele xɔse la me.’ Azɔ hã, ele be míanɔ ekpɔm ɖa be míafe agbenɔnɔ sɔ ɖe Kristotɔwo fe nufiafia bliboa nu mahã. Mímate ŋu atia nufiafia siwo nu míedi be míanɔ agbe ɖo ahagblẽ ɖewo ya ɖi o.
6. Nu ka tae wòle be míanɔ mía ɖokui dom kpɔ be ‘míele xɔse la me hã’? (Kpɔ nɔnɔmetata si le nyati sia fe gɔmedzedze.)
6 Ðewohĩ màdi be yeawɔ dodokpɔ ma o, le esi nèle vɔvɔ̃m be yeado kpo nu ta. Gake ale si Yehowa bua míi ye le vevie wu, eye efe susuwo kɔ boo wu mía tɔwo. (Yes. 55:8, 9) Medzroa esubɔlawo me be yeabu fɔ wo o, ke boŋ be yeakpɔ nu siwo me wodzea agbagba le ne yeakpe ɖe wo ŋu. Ne èzãa Mawu fe Nya la tsɔ doa ɖokuiwò kpɔ be yele “xɔse la me hã” la, àva nɔ ɖokuiwò bum abe ale si Mawu bua wòe ene. Esia ana nàtrɔ susu si nye be mèɖi naneke le Mawu ŋkume o la ahatsɔ Biblia fe kakaɖedzinya si nye, èxɔ asi le Yehowa ŋkume, boŋ aɖɔlii. Esia wɔwɔ anɔ ko abe ɖe nèʋu fesre be ɣe naklẽ ɖe xɔ doviviti aɖe me ene.
7. Aleke nutefewɔla siwo ŋu wofo nu tsoe le Biblia me fe kpɔɖeŋuwo ate ŋu aɖe vi na mí?
7 Mɔ nyui aɖe si dzi míato ado mía ɖokui kpɔe nye be míanɔ ŋugble dem le nutefewɔla siwo ŋu wofo nu tsoe le Biblia me fe kpɔɖeŋuwo ŋu. Tsɔ nɔnɔme siwo me woto kple ale si wose le wo ɖokui me la sɔ kple tɔwò nàkpɔe ɖa be ne wòe ɖe, anye ne aleke nàwɔ nui? Mina míadzro kpɔɖeŋu etɔ̃ siwo ana nàkpɔ ale si nàzã Biblia atsɔ ado ɖokuiwò kpɔ be ‘yele xɔse la me hã’ la me. Esia wɔwɔ ana nànɔ susu nyuiwo bum tso ɖokuiwò ŋu.
AHOSI DAHE LA
8, 9. (a) Aleke nɔnɔmea nɔ na ahosi dahe la? (b) Nya ɖefuname kawo ŋu bum ahosia anya nɔ?
8 Yesu nɔ ŋku lém ɖe ahosi dahe aɖe ŋu le gbedoxɔa me le Yerusalem. Ahosia fe kpɔɖeŋu ate ŋu akpe ɖe mía ŋu be míagada mía ɖokui ɖe anyi ne ŋutete boo mele mía ŋu o hã. (Mixlẽ Luka 21:1-4.) Bu nɔnɔme si me ahosia le ŋu kpɔ. Srɔ̃a fe ku do nuxaxa nɛ, evɔ eŋɔli me subɔsubɔhakplɔlawo ‘daa adzo ahosiwo fe afewo’ le esi tefe be woakpe ɖe wɔnamanɔŋutɔ siawo ŋu. (Luka 20:47) Nyɔnu sia da ahe ale gbegbe be ga si apaɖila akpɔ ne ewɔ dɔ miniti 15 pɛ ko ye wòte ŋu dzɔ de nudzɔɖakaa me.
9 Bu ale si ahosia ase le eɖokui me esime wòlé gaku sue eve mawo ɖe asi heva ɖo gbedoxɔa fe xɔxɔnu ŋu kpɔ. Ðe wòanɔ ale si gbegbe efe nudzɔdzɔa le sue ŋutɔ ne wotsɔe sɔ kple esi wòdzɔna esime srɔ̃a nɔ agbe la ŋu buma? Ne ekpɔ ga gbogbo siwo dzɔm ame siwo nɔ ŋgɔ nɛ le la, ɖe etɔ suea akpe ŋu nɛ eye wòasusui be mele ɖeke me oa? Ne nya siawo tɔgbi va susu me nɛ hã la, ewɔ nu si wòate ŋui tsɔ do alɔ tadedeagu vavãtɔ.
10. Aleke Yesu ɖee fia be asixɔxɔ le ahosia ŋu le Mawu ŋkume?
10 Yesu gblɔ be ahosia kple efe nudzɔdzɔa xɔ asi le Yehowa ŋkume. Egblɔ be “nu si wòtsɔ de eme la sɔ gbɔ wu esi [kesinɔtɔawo] katã [tsɔ] de eme.” Efe gakua tsaka kple ame bubuwo fe nudzɔdzɔwo, ke hã Yesu de dzesii hekafui. Ame siwo xlẽa ga siwo wodzɔ de nudzɔɖakaa me la manya asixɔxɔ si gbegbe le gaku sue eve mawo kple ame si dzɔ wo la ŋu le Yehowa ŋkume o. Gake Mawu fe susu ye le vevie wu, ke menye nu si amewo alo ahosia ŋutɔ gɔ̃ hã susu ye o. Ðe nàte ŋu azã ŋutinya sia atsɔ ado ɖokuiwò kpɔ be nèle xɔse la me mahã?
11. Nu kae nàte ŋu asrɔ̃ tso ahosia fe ŋutinyaa me?
11 Nɔnɔme siwo me nèle ate ŋu akpɔ ŋusẽ ɖe nu siwo nàte ŋu awɔ le Yehowa subɔsubɔ me dzi. Le tsitsi alo dɔléle ta la, ɣeyiɣi sue aɖe ko nɔvi aɖewo ate ŋu atsɔ aɖe gbefã nya nyuia. Ðe wòle be woasusui be ɣeyiɣi si yewozã le subɔsubɔdɔa me mesɔ gbɔ ne yewoabu eŋuti kɔnta oa? Ne mèle nɔnɔme madeamedzi siawo me o hã la, ɖewohĩ àse le ɖokuiwò me be yefe agbagbadzedzewo mede naneke kura ne wotsɔe sɔ kple gafofo gbogbo siwo Mawu fe amewo zãna le subɔsubɔdɔa me fe sia fe o. Ke hã, míesrɔ̃e le ahosi dahea fe ŋutinyaa me be Yehowa dea dzesi nu sia nu si míewɔna nɛ, eye wòdea asixɔxɔ eŋu, vevietɔ ne nɔnɔme sesẽ aɖe mee míele hafi wɔe. Bu subɔsubɔdɔ si nèwɔ na Yehowa le fe si va yi me ŋu kpɔ. Ðe gafofo siwo nèzã la dometɔ aɖe bia be nàtsɔ nu gã aɖe asa vɔe hafia? Ne ele alea la, ka ɖe edzi be Yehowa dea asixɔxɔ nu si nèwɔ nɛ le gafofo ma me ŋu. Ne èle nu sia nu si nàte ŋui wɔm le Yehowa subɔsubɔ me abe ahosi dahea ene la, àte ŋu aka ɖe edzi bliboe be ‘yele xɔse la me.’
ÐE NYE AGBE ÐA
12-14. (a) Aleke Eliya se le eɖokui me? (b) Nu ka tae wòse le eɖokui me nenema?
12 Nyagblɔɖila Eliya wɔ nutefe na Yehowa eye xɔse sẽŋu nɔ esi. Gake ɣeaɖeɣi la, dzi ɖe le efo ale gbegbe be wòbia be Yehowa naɖe yefe agbe ɖa esime wògblɔ be: “Esɔ gbɔ! Azɔ, Yehowa, xɔ nye luʋɔ.” (1 Fia. 19:4) Ate ŋu awɔ na ame siwo meto nɔnɔme sesẽ ma tɔgbi me kpɔ o la be Eliya fe gbedodoɖa ma nye ‘nya tatrawo’ sɔŋ. (Hiob 6:3) Gake ale si wòse le eɖokui me la sɔ le dzɔdzɔme nu. De dzesii be Yehowa medo dziku ɖe Eliya ŋu esi wòdi be yeaku o, ke ɖe wòkpe ɖe eŋu boŋ.
13 Nu kae na Eliya se le eɖokui me nenema? Do ŋgɔ teti na esia la, exɔ ŋgɔ wowɔ dodokpɔ vevi aɖe le Israel, si ɖo kpe edzi be Yehowae nye Mawu vavã la, eye esia megbe la, wowu Baal fe nyagblɔɖila 450. (1 Fia. 18:37-40) Anɔ eme be Eliya nɔ mɔ kpɔm be Mawu fe amewo atrɔ ɖe tadedeagu vavãtɔ ŋu, gake meva eme alea o. Fianyɔnu vɔ̃ɖi Izebel dɔ ame ɖo ɖe Eliya be woagblɔ nɛ be yeawui godoo. Esi Eliya nɔ vɔvɔ̃m ta la, esi yi anyiehe gome eye wòto Yuda-nyigba dzi va do ɖe gbedadafo.
14 Fifia esi Eliya ɖeɖe va tsi gbedadafo la, eva le ebum be viɖe aɖeke mele yefe nyagblɔɖidɔa ŋu o. Egblɔ na Yehowa be: ‘Nyemenyo wu tɔgbuinyewo o.’ Ese le eɖokui me be viɖe aɖeke mele ye ŋu o abe ye tɔgbui kuku siwo nyunyɔ la fe fuwo ko ene. Le eya ŋutɔ fe susu me la, enye ame dokponu si mele bo aɖeke nu le Yehowa alo ame bubu aɖeke gbɔ o.
15. Aleke Mawu na Eliya nya be yekpɔtɔ dea asixɔxɔ eŋu?
15 Gake Ŋusẽkatãtɔ la ya bu Eliya le mɔ bubu nu. Asixɔxɔ kpɔtɔ nɔ Eliya ŋu le Yehowa ŋkume, eye wòna Eliya nya esia. Mawu dɔ efe dɔla ɖa wòva do ŋusẽ Eliya. Eyome Yehowa to nukumɔ dzi na nuɖuɖu kple tsi Eliya si lée ɖe te wòte ŋu zɔ ŋkeke 40 yi anyiehe va do ɖe keke Xoreb Toa gbɔ ke. Azɔ hã Mawu ɖɔ Eliya fe susu ɖo dɔmenyotɔe le esi wònɔ sesem le eɖokui me be Israel vi bubu aɖeke megali si le nutefe wɔm na Yehowa o ta. Eɖe dzesi ŋutɔ be Mawu de dɔ yeyewo asi na Eliya, eye wòlɔ̃ xɔe. Yehowa fe kpekpeɖeŋu ɖe vi na Eliya ale be dzo yeye ɖo eme wògatrɔ yi efe dɔ gbɔ.
16. Gblɔ mɔ aɖe si dzi Mawu to lé wò ɖe te.
16 Àte ŋu azã Eliya fe ŋutinya sia atsɔ ado ɖokuiwò kpɔ nenye be èle xɔse la me, eye esia akpe ɖe ŋuwò be susu nyui nakpɔtɔ anɔ asiwò. Gbã la, bu mɔ siwo dzi Yehowa tona léa wò ɖe te ŋu kpɔ. Ðe esubɔla aɖe, ɖewohĩ hamemetsitsi alo Kristotɔ bubu aɖe si tsi le gbɔgbɔ me, kpe ɖe ŋuwò esi nèɖo hiã me kpɔa? (Gal. 6:2) Ðe Biblia, míafe Kristotɔwo fe agbalẽwo, alo hamea fe kpekpe me nya aɖe do ŋusẽ wòa? Ɣesiaɣi si esiawo dometɔ aɖe ɖe vi na wò la, nyae be Yehowa gbɔe wòtso, eye nàdo gbe ɖa ada akpe nɛ ɖe eta.
17. Nu ka ŋue Yehowa dea asixɔxɔe le esubɔlawo ŋu?
17 Evelia, ɖo ŋku edzi be susu manyomanyowo bubu tso ɖokuiwò ŋu ate ŋu aflu wò. Ale si Mawu bua míi ye le vevie. (Mixlẽ Romatɔwo 14:4.) Yehowa dea asixɔxɔ míafe ɖokuitsɔtsɔna kple nutefewɔwɔ ŋu; menye dɔ agbɔsɔsɔ si míewɔ nɛ ye wòtsɔ dzidzea mí o. Ðewohĩ abe ale si wònɔ le Eliya gome ene la, èwɔ geɖe na Yehowa wu ale si wò ŋutɔ nèsusui. Anɔ eme be wò kpɔɖeŋu le ŋusẽ nyui kpɔm ɖe hamea me tɔ aɖewo dzi, eye wò agbagbadzedzee na wò anyigbamama me tɔ aɖewo va nya nyatefea.
18. Nu ka fe kpeɖodzie dɔ siwo Yehowa de asi na wò la nye?
18 Mlɔeba la, bu dɔ ɖe sia ɖe si Yehowa de asi na wò la be enye kpeɖodzi be eli kpli wò. (Yer. 20:11) Abe Eliya ene la, dzi ate ŋu aɖe le fowò le esi wòwɔ na wò be wò subɔsubɔdɔa mele ku tsem o alo esi màte ŋu aɖo wò gbɔgbɔmetaɖodzinu aɖe gbɔ o ta. Ke hã mɔnukpɔkpɔ gãtɔ si ate ŋu asu ame si fifia lae su asiwò—èle gbefã ɖem nya nyuia eye Mawu fe ŋkɔ le ŋuwò. Yi edzi nàwɔ nutefe. Ekema abe ale si Yesu gblɔe le efe lododo aɖe me ene la, woagblɔ na wò be: “Ge ɖe wò afetɔ fe dzidzɔ la me.”
‘AME SI HIÃ TU ƑE GBEDODOÐA’
19. Nɔnɔme ka mee Psalmo 102 ŋlɔlaa ɖo?
19 Nu te ɖe Psalmo 102 ŋlɔla la dzi vevie. ‘Hiã tui,’ enɔ fu kpem henɔ veve sem le dzi me, eye ŋusẽ megale eŋu wòado dzi atsɔ efe kuxiwo o. (Ps. 102:1) Efe nyawo ɖee fia be efe vevesese, akogotsitsi kple kuxiwo sɔŋ koe xɔ susu me nɛ. (Ps. 102:4, 5, 7, 12) Ewɔ nɛ be Yehowa di be yeatsɔ ye afu gbe.
20. Aleke gbedodoɖa ate ŋu akpe ɖe ame si le avu wɔm kple susu manyomanyowo ŋu?
20 Gake le esiawo katã me la, hakpala la yi edzi zã efe agbe tsɔ kafu Yehowa. (Mixlẽ Psalmo 102:20-22.) Abe ale si míekpɔe le Psalmo 102 me ene la, ame siwo le xɔse la me hã ate ŋu anɔ veve sem, eye wòanɔ sesẽm na wo be woaɖe susu ɖa le wofe kuxiwo dzi. Hakpalaa se le eɖokui me be yele “abe xevi tsi akogo le xɔta ene,” abe yefe kuxiwo koe ɖe to ɖe ye ene. (Ps. 102:8) Ne eva dzɔ be nèse le ɖokuiwò me alea la, trɔ wò dzimenyawo fo ɖe Yehowa ŋkume abe ale si hakpalaa wɔe ene. Ame si hiã tu fe gbedodoɖa—ɛ̃, wò gbedodoɖa
21. Nu kae akpe ɖe ame ŋu be wòanɔ susu nyuiwo bum?
21 Psalmo 102 ɖe nu si míawɔ be míanɔ susu nyuiwo bum la hã fia. Hakpalaa trɔ susu ɖe eya kple Yehowa dome fomedodo boŋ ŋu. (Ps. 102:13, 28) Efa akɔ nɛ esi wònyae be Yehowa alé Efe amewo ɖe te ɣeawokatãɣi be woado dzi le dodokpɔwo me. Eya ta ne seselelãme siwo mesɔ o na be mète ŋu le geɖe wɔm le Mawu subɔsubɔ me abe ale si nàdii ene o la, do gbe ɖa tso eŋu. Ðe kuku na Mawu be wòase wò gbedodoɖawo, menye be nàkpɔ gbɔdzɔe ko o, ke be “woaxlẽ nya afia le Yehowa fe ŋkɔ ŋu” hã.
22. Nu kae ana míafe nu nadze Yehowa ŋu?
22 Nyatefee, míate ŋu azã Biblia atsɔ akpɔ kakaɖedzi be míele xɔse la me, eye asixɔxɔ le mía ŋu le Yehowa ŋkume. Kakaɖedzitɔe la, míate ŋu aɖe dziɖeleamefo fe seselelãmewo katã ɖa keŋkeŋ le nuɖoanyi sia me o. Ke hã, ne míedo dzi hesubɔ Yehowa nutefewɔwɔtɔe la, míafe nu ate ŋu adze eŋu, eye wòaxɔ mí ɖe agbe.


text:
Emmanuel Kotoka
Emmanuel Kɔsi Kotoka (Kele 26 1926 - Afɔfiɛ 17 1967) nye asrafo si nɔ National Liberation Council dziɖuɖu si nɔ zia dzi tso Dzodze 24 1966. Dziɖuɖu siae ɖe dukplɔla Kwame Nkrumah le Ghana dukɔ zia dzi.
Emenyawo
Kotoka fe ɖevime[trɔ asi le eŋu]
Wodzi Kotoka le Alakple[1] si nye Keta dukɔ ɖeka le Vɔlta nutome le Ghana. Ede suku le Alakple Roman Catholic Suku. Emegbe la, eyi efe suku dede dzi le Anloga Senior School tso fe 1941 me.[1] Esi wòde suku vɔ la, eɖo be yea srɔ̃ dɔ gake emegbe la, evaye ŋlɔ ŋkɔ kple asrafowo.
Asrafo dɔwɔwɔ[trɔ asi le eŋu]
Le Siamlɔm 1947 me la, Kotoka dze asrafodɔ sɔsrɔ̃ gɔme le Gold Coast Regiment fe asrafo suku le Teshie le Gẽ. Dɔa sɔsrɔ̃ tsɔ afɔ ne. Le fe 1952 me la, enɔ Afrika asrafow dɔmetɔwo siwo woɖo ɖe Eaton Hall, si nye asrafo suku de ŋgɔ ɖeka le United Kingdom (Britannia) dukɔa me. Le fe 1954 me la, woɖoe leftenant le Ghana asrafowo me, eye wòdze dɔwɔwɔ gɔme kple Britannia asrafowo le Rhine si le Dzama dukɔa me.[2]
Esi wògbɔ va Gold Coast la, woɖoe Platoon Commander le Second Gold Coast Regiment of Infantry la me. Le fe 1959 me la, ezu asrafo mega si woyɔna be Captain. Le fe ma me ke la, woɖoe Major. Le fe 1960 me la, evaye de Asrafo megawo suku de ŋgɔ ɖeka le Westminster le Inglis nyigbaa dzi.
Le fe 1960 me la, Kotoka nye asrafo mega wodometɔ ɖeka le Ghana asrafowo si woɖo ɖe Congo. Woyi vaye le vu le Leopoldville (si nye Kinshasa egbe la) kple Xexeme Dukɔ Ƒofuawo asrafowo le afima.[3] Kotoka do kalẽ ŋutɔ le dɔ sia gbe eye Ghana dukɔa na dzesi tɔxee si nye Ghana Service Order for Exceptional Bravery for Distinguished Service in the Congo le fe 1963 me.[1]
Emegbe la, Kotoka va zu kplɔla na Ghana asrafowo katã le Ghana fe dzigbe kpa dzi si nye Second Infantry Brigade (si woyɔna be Northern Command egbe) le Kumasi.[2]
Ghana dukɔ kplɔkplɔ[trɔ asi le eŋu]
Kotoka nɔ ŋgɔ na asrafowo si ɣlẽ Ghana dziɖuɖua tso Nkrumah fe Convention People's Party dziɖuɖua dzi.
Efe ku[trɔ asi le eŋu]
Le Afɔfiɛ 17 dzi le fe 1967 me la, asrafo aɖewo tso ɖe NLC dziɖuɖua ŋu. Woɖo be yewoa xɔ dziɖuɖua kple sesɛ̃. Wonɔ dɔwɔm kple Ghana asrafowo si nɔ Mortar Regiment le Ho, si nye Vɔlta nutome dugã. Le hoʋiʋli si dzɔ me la, asrafoawo wodometɔ ɖeka, si nye Moses Yeboah la, wu Kotoka. Kotoka fe asrafowo fe alɔ fɔ dzi le hoʋiʋlia fe nuwuwu, eye wo drɔ ʋɔnu na Yeboah kple efe ahatiwo. Wobu fɔ Yeboah kple xɔ̃awɔ̃o eye wo wu wo.[4]
Wome Kotoka fe tata heda ɖe afisi wofɔ Kotoka fe kukua le. Ghana dukɔa fe ayameʋu dzefe gã tɔwu le afisia, eye wotrɔ ŋkɔaɔ zu Kotoka International Airport hetsɔ ɖo ŋku Kotoka dzi.
Nya siawo fe tsofe[trɔ asi le eŋu]
- ↑ 1.0 1.1 1.2 GhanaWeb.com
- ↑ 2.0 2.1 Africa Report - John Kraus
- ↑ Wellplaced Consultancy
- ↑ Library of Congress Country Studies - Ghana: The Military and the Government
Nuxexlẽ bubuwo[trɔ asi le eŋu]
Agbalẽ bubuwo[trɔ asi le eŋu]
- Barker, Peter (1969). Operation Cold Chop: the Coup That Toppled Nkrumah. Ghana: Ghana Publishing Corporation. ISBN 0876760655.
- Hansen, Emmanuel. 1968. Ghana: Background to Revolution. Transition, No. 35. (Feb. - Mar., 1968), pp. 24-28.


text:
Masa
Masa (alo Yuni) enye ɣleti adelia le fea me le Gregoria ɣletigbalẽa me. Ŋkeke 30 ye le ɣletia me.
Le blema ŋɔli la, Romatɔwo tsɔ Yuno si nye wofe mawu ɖeka fe ŋkɔ na ɣleti sia. Helatɔwo yɔna mawu sia be Hera (Ήpa) [ˈhiːrə] le Helagbe me.
Emenyawo
Ŋkeke tɔxewo le Masa me[trɔ asi le eŋu]
- Aflaga Ŋkekewo le Sweden (Masa 6), United States (Masa 14), Denmark (Masa 15), Argentina (Masa 20), and Romania (Masa 26).
- Masa 16 enye Youth Day alo "Ɖekakpuiwo fe ŋkeke" le South Africa.
- Wimbledon Tennis hoʋiʋlia nɔa ɣleti sia me.
- Philippines dukɔa fe ɖokuisinɔnɔ ŋkeke dze Masa 12 dzi.
- Eritrea Masa 20 nye "Martyrs Day" .
Nusiwo menɔna ŋkeke ɖeka dzi o[trɔ asi le eŋu]
-
- Kɔsiɖagbe evelia le Masa me le Belgium. Le United States, United Kingdom, Mexico, Netherlands, Ireland kple Canada la, woɖuie le Kɔsiɖagbe etɔ̃lia dzi le Masa me.
Nu bubuwo[trɔ asi le eŋu]
- Ɣleti aɖeke meli si fe ŋkeke gbãtɔ dzea esi dzi Masa tɔ dzea le kɔsiɖaa me.
Nya siawo fe tsofe[trɔ asi le eŋu]
- Masa le Eŋlisi Wikipiɖia la me
- Ɣletia fe sefofo enye rose alo honeysuckle le Eŋlisigbe me.
- Masa fe kpe xɔasi enye pearl, Alexandrite, or moonstone.


text:
Xɔsemeʋuʋu
Xɔsemeʋuʋu (Latingbe: Symbolum Apostolorum), enye nyawo si ɖe xɔse siwo nɔ Kristotɔwo si le blema ŋɔ̃li la fia. Kritso hame geɖe le xexeame egbe zãa xɔsemeʋuʋua abe nufafia na tsitadede kple subɔsubɔa ŋutɔ fe akpa vevie dometɔawo ɖeka. Hameawo aɖewo wonye Roma Katolico hame, Anglikan alo Eŋlisi hame, Presbyteria hame kple Metoɖist hame nyuiewo.
Woxɔese be woŋlɔ xɔsemeʋuʋua elabena ameaɖewo nɔ fafiam bena ɖe ko wodze abe Yesu nye amegbetɔ gake menye amegbetɔ wònye hafi o eye ahatso wò nye be wo hee ɖe ati ŋu eye wò ku. Xɔsemeʋuʋua fe nyawo fia nusiwo dzi Kristotɔwo xɔse fitaa na nusrɔ̃lawo kple amewo katã.
Emenyawo
Eme nyawo[trɔ asi le eŋu]
Xɔsemeʋuʋu le Eʋegbe me[trɔ asi le eŋu]
- Mexɔ Mawu, etɔa ŋusẽ katã tɔ,
- si wɔ dzi kple anyigba dzi se.
- Mexɔ Yesu Kristo, Mawu fe tenuvi ɖeka, si nye mía afetɔ dzi se,
- Ame si fe fu wofɔ tso Gbɔgbɔ Kɔkɔe la me,
- Eye Maria, dzetugbui la dzii,
- Ame si kpe fu le Pontio Pilato te,
- Eye wohee ɖe ati ŋu, eye wòku, eye woɖii;
- Ame si yi tsiẽfe,
- Eye wòga fɔ tso amekukuwo dome le ŋkeke etɔ̃a gbe,
- Eye wòyi dzifo,
- Eye wònɔ etɔa ŋusẽ katã tɔ fe nuɖusi me.
- Afima wòa ɖa tso ava drɔ̃ ʋɔnu na amegbagbewo kple amekukuwo.
- Mexɔ Gbɔgbɔ Kɔkɔe dzi se,
- Kple Kristo hame kɔkɔea ɖeka,
- Si nye amekɔkɔewo fe fomedodo,
- Nuvɔ̃wo ɖeɖe,
- Ŋutilãa fe tsitretsitsi,
- Kpakple agbemavɔ̃ dzi se.
- Amen.
Nyawo le Eŋlisigbe me[trɔ asi le eŋu]
Kpɔ esiawo hãa[trɔ asi le eŋu]
Agbalẽ le xɔsemeʋuʋu ŋuti[trɔ asi le eŋu]
- J.N.D. Kelly: Early Christian Creeds. 3rd edition. Longman, Harlow 1975, ISBN 0-582-49219-X (Eŋlisigbe)
Nuxexlẽwo le tefe bubuwo[trɔ asi le eŋu]
- International Standard Bible Encyclopedia Vol. 1(Eŋlisigbe)
- ELLC fe xɔsemeʋuʋu nyawo Evangelical Lutheran Church le America (2004).(Eŋlisigbe) Wotsɔe nyawo tso afisia le 31 Siamlɔm, 2007.
- Roma Katoliko hame fe xɔsemeʋuʋu nyawo Catechism of the Catholic Church.(Eŋlisigbe) Wotsɔe nyawo tso afisia le 31 Siamlɔm, 2007.
- Nufafiawo tso xɔsemeʋuʋu ŋuti tso agbalẽnaylawo aɖewo gbɔ(Eŋlisigbe) Wotsɔe nyawo tso afisia le 31 Siamlɔm, 2007.


text:
NU SI AKPE ÐE ƑOMEWO ŊU | VIHEHE
Srɔ̃ Ale Si Nàgbe
KUXIA
Viwò di godoo be nàwɔ nane na ye evɔ wò hã nègbe. Ɣesiaɣi si wòbia nane nègbe la, enɔa fu ɖem na wò ʋuu ɖeko wògloa wò. Naneke meli nègblɔna alo wɔna wòdzea akɔ anyi o, eya ta ɖeko nèva gblɔna na ɖokuiwò be yeawɔ efe didia dzi nɛ ne yeavo. Ne efe fuɖenamea va ti kɔ na wò la, ɖeko nènaa ta mlɔeba.
Àte ŋu ana viwòa nadzudzɔ nu sia wɔwɔ. Gake gbã la, na míakpɔ nu siwo ta wòle be nàtɔ afɔ to sesĩe ne viwò wɔa nu sia la ɖa.
NU SI WÒLE BE NÀNYA
Ne viwòa be yeawɔ nane nègbe la, menye ɖe nèle tame sẽm le eŋu o. Dzila aɖewo malɔ̃ ɖe nya sia dzi o. Woagblɔ be ele be nàdzro nu me kple viwòa, aɖe nu me nɛ alo nàda nyawo kpɔ kplii. Eye woagblɔ be nàfo asa na efe didiwo gbegbe, elabe ana wòado dziku.
Enye nyatefe be ne viwòa bia nane alo be yeawɔ nane nègbe la, ate ŋu ate ɖe edzi le gɔmedzedzea me ya. Ke hã, esia ate ŋu afia nu vevi aɖee, eyae nye be menye nu sia nu si wòdi le agbe me lae wòakpɔ o. Gake ne ènaa ta viwòa la, ke èle ŋusẽ si le asiwò abe dzila ene me gbɔdzɔm, eye èle viwòa fiam hã be wòawɔ vinugbe alo nugbenugbe ɣesiaɣi si wòle nane dim tso asiwò. Ne eva ɖo afi aɖe la, ado dziku ɖe ŋuwò ne ebia nane nègbe. Ðe ɖevi ate ŋu ade bubu si dze la edzilawo ŋu ne wonaa ta bɔbɔea?
Èle viwòa dzram ɖo be wòava zu sɔhɛ kple ame tsitsi ɖɔʋu. Ne viwòa bia nane nègbe la, ke èle ale si wòate nanewo eɖokui la fiamee. Ne ɖevi srɔ̃ nu vevi sia la, anɔ eme be ne eva tsi la mana ta ne wodo atike vɔ̃ɖi zazã alo matrewɔwɔ fe susu ɖe egbɔ o.
Ne viwòa bia nanewo nètea ŋu gbena la, ke èle ehem be wòava nye ame tsitsi ɖɔʋu. Ðɔkta David Walsh gblɔ be: “Nyatefeae nye be, mí ame tsitsiwo gɔ̃ hã míafe asi mesua nu siwo míedi la dzi ɣesiaɣi o. Eya ta ne míewɔa nu sia nu si mía viwo di la na wo la, ke mímele kpekpem ɖe wo ŋu be woatsi ava nye ame ɖɔʋuwo o.” *
NU SI NÀTE ŊU AWƆ
Wò susu nènɔ wò taɖodzinua dzi. Èdi be viwòa nava zu ame tsitsi si su te, si tea ŋu ɖua eɖokui dzi eye wòakpɔ dzidzedze le agbe me. Ne èwɔa nu sia nu si wòdi la nɛ la, maɖo taɖodzinu ma gbɔ gbeɖe o. Biblia gblɔ be “ne ame aɖe wɔ vinugbee na efe kluvi tso ɖevime la, ava ɖu afetɔ [ɖe edzi] emegbe.” (Lododowo 29:21) Eya ta ne ègbe be yemawɔ viwòa fe didi aɖewo dzi nɛ o la, èle hehe nyui aɖe namee. Hehe sia nana viwòa magblẽ naneke le eŋu o, ɖe wòaɖe vi nɛ boŋ.
Ne viwòa bia nane nègbe la, tɔ afɔ to sesĩe. Menye viwòa hatie nènye o. Eya ta ne viwò bia nane nègbe la, mehiã be nàva nɔ nu me dzrom kplii kaka abe ɖe wòhiã be wòada asi ɖe edzi hafi ene o. Ne ɖeviwo va le tsitsim la, ehiã be woana “hehe wofe nugɔmesese fe ŋutetewo to wo zazã me, bene woade vovototo nyui kple vɔ̃ dome.” (Hebritɔwo 5:14) Eya ta naneke megblẽ le eŋu be nàɖe nu me na viwòa o. Gake mehiã be nàva nɔ nu si tae nègbe na viwòa be wòagawɔ nane o la me ɖem nɛ atraɖii o. Ne wò kple viwòa míenɔa nya ʋlim la, ɖeko wòabu wò nyawo be wonye susu ko dom nèle ɖa.
Tɔ afɔ to sesĩe. Viwòa ate ŋu anɔ kuku ɖem kakaka alo anɔ vinugbe wɔm be nàlɔ̃ na ye. Ne afe mee miele la, nu kae nàte ŋu awɔ? Agbalẽ aɖe gblɔ be: “Ðe ɖokuiwò ɖa le ɖevia ŋu. Gblɔ nɛ be, ‘Ne èdi be yeafa avi la, fae, gake nyemedi be masee o. Yi xɔ me nàfa avia, ne èfae vɔ ko la nàva.’” (Loving Without Spoiling) Le gɔmedzedzea me la, afɔtɔtɔ to sesĩe alea ate ŋu asesẽ na wò, eye viwòa hã malɔ̃ nu na wò o. Gake ne eva kpɔe be ɖe nètae bla edzi goŋgoŋgoŋ la, anɔ asi ɖem le nuwɔna ma ŋu vivivi.
Mèganɔ viwòa fe didiwo gbem ko be yeatsɔe aɖee fiae be yee dzi o
Da sɔ. Mèganɔ viwòa fe didiwo gbem ko be yeatsɔe aɖee fiae be yee dzi o. Ke boŋ na ‘amewo nanyae be nugɔmeselae’ nènye. (Filipitɔwo 4:5) Àte ŋu alɔ̃ faa awɔ viwòa fe didiwo dzi nɛ ɣeaɖewoɣi ne wosɔ eye menye efe vinugbe alo nugbenugbee tae o.—Biblia fe gɔmeɖose: Kolosetɔwo 3:21.
^ mm. 10 Agbalẽ si me woɖee tsoe nye No: Why Kids


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Esi woɖe dzesi kɔtɛe be, amegbetɔwo katã fe gomekpɔkpɔ sɔsɔe, anye gɔmeɖokpe na amegbetɔfomea fe ablɔɖemenɔnɔ, nutefewɔwɔ kple ŋutifafa le xexeame ta la.
Esi eme va kɔ fãa be, ablɔɖevinyenye si nye amegbetɔ ɖesiaɖe tɔ la ŋu mabumabu akpɔ gbɔe wòtso be hlɔ̃nuwɔwɔ ɖe amegbetɔfomea ŋu va bɔ ta la, amewo fe dzitsinya va tsi tre ɖe nuwɔna vloe sia ŋuti ale woɖe adzɔgbe heɖoe kplikpaa be, le egbe xexe sia me la, ele be amegbetɔ nanɔ agbe le ablɔɖe me, aɖe efe didi agblɔ faa vɔvɔ manɔmee, asubɔ nusi dzi wòxɔ se, avo tso ŋɔdzidodoname si me eye hiãkame maganye agbenɔnɔ fe afɔklinu na ame hahoawo o ŋuti la,
Esi woɖo kpe edzi be, ehiã be se nadzɔ Amegbetɔ fe Ablɔɖevinyenye ŋu Kpeɖodzinya la ŋu, be ameteteɖeto kple funyafunyawɔwɔ ame magawɔe be ame aɖeke nayi eɖokui ta ʋli gei la to aglãdzedze me o ŋuti la,
Esi wohiã vevie be woado dukɔ kple dukɔwo dome kadodo ɖe ŋgɔ le xexemedukɔwo katã dome ta la,
Esi Xexeme Dukɔ Ƒofuawo ɖe adzɔgbe le wofe Ɖoɖo si te wode asie la me be, to Amegbetɔ fe ablɔɖevinyenye ŋu Kpeɖodzinya me la, amegbetɔ ɖesiaɖe, eɖanye nyɔnu alo ŋutsu o, fe gomekpɔkpɔ sɔ eye wokpɔ mɔ be to esia me la, hadomegbenɔnɔ azɔ ɖe ŋgɔ, ablɔɖe asu amesiame si wu tsã eye agbenɔnɔ nadze edzi nyuie na amesiame wu tsã ta la,
Esi dukɔ siwo katã da asi ɖe Kpeɖodzinya dzi la ɖe adzɔgbe be yewoakpɔ egbɔ be amesiame de bubu Kpeɖodzinya la kple amewo fe ablɔɖemenɔnɔ bliboe ŋu kpakple ŋkuléle ɖe ɖoɖo la ŋuti to ɖekawɔwɔ me kple Xexeme Dukɔ Ƒofuawo la,
Esi eme kɔ fãa be gomekpɔkpɔ kple Ablɔɖemenɔnɔ gɔmesese tsitotsito nye nu vevitɔ wu, hena takpɔkpɔ na adzɔgbeɖeɖe sia bliboe ta la,
XEXEME DUKƆ ƑOƑUAWO ƑE TAKPEKPEGÃ LE GBEƑÃ ƉEM:
Amegbetɔwo fe Ablɔɖevinyenye ŋu Kpeɖodzinya sia be, enye ɖoɖo si dzi mieda asi ɖo na amewo katã le xexeame godoo. Míele mɔkpɔkpɔ me be amesiame kple xexeame habɔbɔ ɖesiaɖe le afisiafi azɔ ɖe Kpeɖodzinya sia nu. Woakakae ɖe xexeame katã to efiafia kple emeɖeɖe na amewo me. Esia awɔe be amewo nase Kpeɖodzinya la gɔme eye woaxɔe, awɔ ɖe edzi be, agbenɔnɔ natsɔ afo nyuie le Dukɔ siwo le Xexeme Duko Ƒofuawo fe Habɔbɔ me la me. Wokpɔ mɔ be woakaka Kpeɖodzinya la ɖe Xɔɖeasinyigba siwo dzi ɖum dukɔ aɖewo le la hã me hena dzidzedzekpɔkpɔ.
Wodzi amegbetɔwo katã ablɔɖeviwoe eye wodzena bubu kple gomekpɔkpɔ sɔsɔe. Susu kple dzitsinya le wo dometɔ ɖesiaɖe si eyata wodze be woanɔ anyi le ɖekawɔwɔ blibo me.
Ele be amesiame nakpɔ gome le ablɔɖevinyenye fe ɖoɖo siwo katã le Kpeɖodzinya la me me. Woawɔ ɖoɖo siawo dzi vovototodeameme manɔmetɔe ɖe efe dzɔtsofe, ŋutigbalẽ fe amadede, ŋutsu alo nyɔnuyenye, gbegbɔgblɔ, xɔsehamenɔnɔ, dunyahehamenɔnɔ, ame fe susu fe vovototo, ɖevinyenye alo ɖofe tɔxɛ aɖeke ta o.
Gawu la, vovototodeameme madze le ame aɖeke fe dunyahenyawo alo efe dukɔa fe kadodo kple dukɔ bubuwo me o. Nenema ke ame la fe dukɔ si me wòtso la ɖanye dukɔ nɔ-eɖokui si o, eɖanye xɔɖeasi dukɔ alo dukɔ manɔɖokuisi o, vovototodeameme nuwɔna aɖeke mayi edzi ku ɖe eŋu o.
Ele be amesiame nanɔ agbe leablɔɖe kple dedienɔnɔ me.
Womatsɔ ame aɖeke awɔ kluvie alo aɖoe awɔbae o, woatsi kluvinyenye kple kluvisitsatsa nu gbidii le mɔ vovovoawo nu.
Womawɔ funyafunya ame, asẽ tame le eŋu, awɔ hlɔ̃nu aɖeke ɖe eŋu, ahe to nɛ ahaɖi gbɔ̃e o.
Woade bubu amesiame ŋu le afisiafi abe amegbetɔ ene le se la nu.
Amewo katã sɔ le se la dziwɔwɔ me eye wo katã akpɔ gome le se la fe wo taʋiʋli me vovototomanɔmee.
Gomekpɔkpɔ le amesiame si le dukɔa fe ʋɔnudrɔ̃fewo hena ɖɔɖɔɖowɔwɔ siwo ku ɖe efe ablɔɖevinyenye fe kuxiwo ŋu abe alesi wole dukplɔse la me ene.
Womalé ame aɖeke akpasesẽtɔe, azi edzi ɖe gaxɔme, alo anyae le dukɔa me ɖe adzemadze dzi o.
Gomekpɔkpɔ sɔsɔe le amesiame si ŋu wotsɔ nya ɖo hekplɔe yi dukɔa fe ʋɔnudrɔ̃fe, afisi ʋɔnudrɔ̃la adodoe siwo matso afia ŋkunɔ o la, nade to efe nyawo me ku ɖe efe gomekpɔkpɔ, efe dɔdeasiwo kple hlɔ̃nya ɖesiaɖe fomevi si woatsɔ ɖe eŋu la me nɛ.
1. Womabu ame aɖeke agɔdzelae le wɔna aɖe si to nuɖeɖi me nɛ la ta le efe dukɔ me alo dukɔ bubuwo fe se nu nenye be se ma menɔ anyi le amea fe vodadawɔxi o.
2. Womabu ame aɖeke agɔdzelae ɖe nuwɔna aɖe si mele dukɔa alo gbetadukɔ aɖeke fe seawo me le xeyixi si me nya la dzɔ o. Nenema ke womana tohehe aɖeke si kɔ wu esi sɔ kple amea fe vodada le xemaxi me o.
Ame aɖeke mekpɔ mɔ atsɔ sesẽ ade nu ame bubu fe adzamegbenɔnya, efe fomenya, alo afemegbenɔnya me o. Ame aɖeke mekpɔ mɔ ato mɔ aɖeke dzi anya nu tso ame aɖe kple ame bubuwo dome kadodonyawo ŋuti o. Nenema ke ame aɖeke mekpɔ mɔ afo ɖi ame bubu ŋkɔ alo agblẽ eŋu o. Se la ɖe mɔ be ame aɖe si ŋu woaɖe afɔ sia fomevi ɖo la, naʋli eɖokui ta faa se la ŋudɔwɔwɔ me.
1. Amesiame kpɔ mɔ aɖi tsa ayi dukɔ ɖesiaɖe me, anɔ afisiafi si dzroe la, gake amea nakpɔ gbɔ be yemetso dukɔ si me yele la fe lifowo o.
2. Mɔnukpɔkpɔ le amesiame si be woadzo le efe dukɔ alo dukɔ bubu me eye woate ŋu atrɔ gbɔ va efe dukɔ me.
1. Mɔnukpɔkpɔ le amesiame si, si aʋa yi dukɔ bubu me la si be woakpɔ sitsofe.
2. Womagbe sitsofemɔnu kpɔkpɔ sia nana ame ne eva eme be wole eyome tim ɖe vodada siwo meku ɖe dunyahenyawo ŋu alo esiwo tsi tre ɖe Xexeme Dukɔfofuawo fe ɖoɖowo ŋu o.
1. Dumevinyenye fe gomekpɔkpɔ le amesiame si.
2. Womatsɔ akpasesẽ axɔ dukɔmevinyenye le ame aɖeke si o, eye womaxe mɔ na ame aɖeke si di be yeatrɔ azu dukɔ bubu me tɔ la o.
1. Mɔnukpɔkpɔ li na ŋutsu kple nyɔnu siwo tsi nyuie ate ŋu aɖe srɔ̃ la si be woaɖe amesi nyo na wo la, ado fome. Dzɔtsofe, dzrovinyenye alo subɔsubɔ manye mɔxenu o. Mɔnukpɔkpɔ sɔsɔe li na wo be woaɖe wo nɔewo. Nenema ke woagate ŋu agbe wo nɔewo hã faa.
2. Womazi srɔ̃ɖeɖe ɖe ame aɖeke dzi o. Ele be srɔ̃ɖeɖe la nanye srɔ̃ɖela eveawo fe didi.
3. Le dzɔdzɔme nu la, fomee nye gɔmeɖokpe na amegbetɔfomea, eyata enye dukɔ ɖesiaɖe fe dɔdeasi be woakpɔ fome ɖesiaɖe fe dedienɔnɔ fe nyawo gbɔ.
1. Mɔnukpɔkpɔ li be nunɔamesi ate ŋu anɔ ame ɖeka si eye woagae ŋu anɔ ame ma kple ame bubuwo si ɖe du.
2. Womatsɔ akpasesẽ axɔ ame aɖeke fe nunɔamesi si le esi la o.
Amesiame kpɔ mɔ abu tame le eɖokui si le ablɔɖe me, awɔ efe dzitsinya ŋudɔ abe alesi wòlɔ̃ ene eye wòasubɔ le mɔ si dze eŋu la nu. Ablɔɖemɔnu sia gɔmee nye be ame aɖe ate ŋu agbe nu ɖa tso efe xɔse gbɔ eye wòagasubɔ nu bubu si wòlɔ̃ faa. Nenema ke wòkpɔ mɔ anɔ eɖokui si ko alo abɔ ha kple ame bubuwo le subɔsubɔhawo me. Afia nu tso nusi wòsubɔna la ŋuti le adzame alo gaglãgbe to mɔ ɖesiaɖe nu mɔxexe manɔmee.
Amesiame kpɔ mɔ abu tame le eɖokui si eye wòaɖe efe susu agblɔ faa mɔxexe manɔmee. Mɔnukpɔkpɔ sia lɔ susuwɔwɔ le ame ɖokuisi le ablɔɖe me ɖe eme. Esia gɔmee nye be ame aɖeke mekpɔ mɔ ado akplamatsee le wɔna sia me o. Egalɔ mɔnu si wòato ase nya tso ame bubuwo gbɔ kple alesi wòana nyanya ame bubuwo hekpe ɖe susu siwo do go tso nyagbefãɖeɖe ɖesiaɖe fomevi me kaka me. Le wɔna siawo me la, lifowo kura gɔ̃ hã manye mɔxenu o.
1. Takpekpe kple hadede le ŋutifafa me fe ablɔɖe mɔnukpɔkpɔ, li na amesiame.
2. Womazi ame aɖeke dzi be woanɔ habɔbɔ aɖe me o.
1. Gomekpɔkpɔ le dukɔmevi ɖesiaɖe si le efe dukɔ fe dziɖuɖunyawo me. Ate ŋu anye eya ŋutɔ alo ametiatia aɖo wo tefe le akɔdada me.
2. Mɔnukpɔkpɔ li na dukɔmevi ɖesiaɖe sɔsɔe be woakpɔ gome le kpekpeɖeŋu siwo keŋ dziɖuɖu nana dukɔmeviwo katã la xɔxɔ me.
3. Dziɖuɖu ɖesiaɖe fe ŋusẽ fe sɔti le efe dukɔmeviwo sime. Woaɖe ŋusẽ sia afia le xeyixi tɔxɛwo dzi to ametiakɔdada siwo wowɔna le ɖoɖo nyui me. Le akɔdada siawo me la, dukɔmevi siwo katã dze ada akɔ la, ade nu aɖaka me le adzame alo to akɔdada mɔnu bubu aɖe si dzi woda asi ɖo ŋudɔwɔwɔ me.
Hadomegbenɔnɔ kple dedienɔnɔ fe gomekpɔkpɔ li na dukɔmevi ɖesiaɖe. Ehiã be dukɔmevi ɖesiaɖe nakpɔ esia ade dzesii kɔtɛe to nunyanya tso efe dukɔ la fe ɖekawɔwɔ kadodo kple gbetadukɔwo ŋuti. Nenema ke wogahiãe hã be wòanya nu tso kpekpeɖeŋu siwo efe dukɔ la xɔna tso dukɔ bubuwo gbɔ le ga, hadomegbenɔnya kple dekɔnunyawo gome hena eya abe dumevi ene kple ehati bubuawo fe bubu kple tutuɖo si le vevie ŋutɔ la ŋuti.
1. Dɔwɔwɔ fe mɔnukpɔkpɔ li na amesiame faa. Amesiame atia dɔwɔna si nyo nɛ la. Ati efe dɔwɔwɔ fe dzidzemekpɔkpɔ yome eye wòaʋli amemaxɔmaxɔ ɖe dɔ me ta vevie.
2. Fetu ɖeka fomeviwo xɔxɔ ɖe dɔwɔna ɖeka fomevi ta le afisiafi, fe mɔnukpɔkpɔ li na amesiame, vovototomanɔmee.
3. Fetu nyui xɔxɔ fe mɔnukpɔkpɔ li na amesiame. Esia awɔe be dɔwɔla la nate ŋu akpɔ eya ŋutɔ, srɔ̃a kple viawo dzi dzidzemetɔe abe alesi wodze amegbetɔ be wòano agbe ŋudzedzekpɔtɔe la ene. Eye ne ehiã kura hã la woado alɔe abe hadomegbenɔnɔ fe viɖe ene.
4. Amesiame kpɔ mɔ aɖo dɔwɔlawo fe habɔbɔ anyi alo age ɖe ɖesiaɖe si woɖo anyi xoxo la me ɖe efe dzidzemekpɔkpɔ mɔnuwo taʋiʋli ta.
Mɔnukpɔkpɔ li na amesiame si nye dziɖuɖudɔwɔla be woana gbɔɖemee to mɔkeke nanae me le xeyixi tɔxɛ aɖewo dzi gake woaxe fetu dedi nɛ. Womaɖe ga aɖeke le efe fetu la me ɖe xeyixi siwo me menɔ dɔ me la ta o.
1. Agbenɔnɔ dzidzemetɔe fe mɔnukpɔkpɔ li na amesiame bena efe lãme nanɔ sesĩe, eya ŋutɔ, srɔ̃a kple viawo nanɔ dedie to nuɖuɖu, nutata, xɔtutu, atikenya, kple kpekpeɖeŋunana bubu fomevi siwo hiã le hadomegbenɔnɔ me la xɔxɔ me. Ne dɔwɔna mele ame aɖe si o la, mɔukpɔkpɔ li nɛ be ne edze dɔ alo zu wɔametɔ, srɔ̃a ku alo wotsi heku amegã alo nyagã loo alo afɔku aɖe dzɔ ɖe edzi si awɔe be magate ŋu awɔ naneke le eɖokui si o hã la, woakpɔ kpekpeɖeŋu.
2. Ele be woatsɔ beléle tɔxɛ na vinɔwo kple ɖeviwo eye woana kpekpeɖeŋu wo. Ele be woakpɔ ɖevi siwo dzilawo ɖe wo nɔewo ɖe ɖoɖonu hafi dzi wo kple esiwo dzilawo meɖe wo nɔewo ɖe ɖoɖo nyuitɔ nu hafi dzi wo o la dzi vovototomanɔmee.
1. Mɔnukpɔkpɔ li na amesiame be wòaxɔ hehe. Woaxɔ hehe siawo femaxee le gɔmedzesukuwo me. Ele be woazi amewo dzi be woaxɔ gɔmedzesuku fe hehe. Ele be mɔnukpɔkpɔ nanɔ anyi na hehexɔxɔ le aɖaŋudɔwo kple dɔwɔna tɔxɛwo me. Le sukukɔkɔwo dede gome la, woaɖe mɔ na amesiwo ŋu ŋutete le la be woage ɖe hehexɔfe siawo.
2. Ele be hehenana amewo fe taɖodzinu nanye be woatu amegbetɔ ɖesiaɖe ɖo hena efe amezuzu blibo. Ele hã be amegbetɔfomea, fe dzidzemekpɔkpɔ kple efe ablɔɖemenɔnɔ fe gɔmeɖokpe nakpɔ ŋgɔyiyi to bubudede gɔmeɖokpe sia ŋu me. Esia ahe nugɔmesese, dzidodo kple xɔlɔ̃wɔwɔ ade dukɔwo, gbegbɔgblɔwo kple xɔseha vovovoawo katã dome. Esia ana be Xexeme Dukɔ Ƒofuawo fe Habɔbɔ fe nuwɔnawo nahe ŋutifafa va xexeame godoo.
3. Dzilawo kpɔ mɔ atia hehe si fomevi wodi be wo viwo naxɔ la faa.
1. Gbesiagbegbenɔnɔ fe gomekpɔkpɔ li na amesiame. Esia gɔmee nye bena, mɔnukpɔkpɔ li na amesiame be woakpɔ gome le viɖe siwo hã dona tso dzɔdzɔmenuwo ŋuti nunya kple aɖanudɔwɔnawo me.
2. Mɔnukpɔkpɔ li be woaʋli ame aɖe fe nutovɛ ta to se ŋudɔwɔwɔ me. Nutovɛ sia ate ŋu anye agbalẽŋɔŋlɔ, hakpakpa alo aɖaŋu nu bubu ɖesiaɖe fomevi si nye ame la fe asinudɔwɔwɔ si ŋuti tɔnyenye le nɛ.
Gomekpɔkpɔ li na amesiame be wòanɔ efe dukɔ me habɔbɔwo alo dutahabɔbɔ siwo me amewo fe mɔnukpɔkpɔwo kple ablɔɖevinyenye fe nyati siwo dzi míetɔ asii le Kpeɖodzinya sia me la xɔ anyinɔ ɖo blibo.
1. Gomekpɔkpɔ le dukɔ me ŋgɔyidɔwo wɔwɔ mekpɔ dukɔmevi ɖesiaɖe fe ŋkume le afisi efe ablɔɖevinyenye kple amegbetɔnyenye blibo le bɔbɔe le.
2. Ele na amesiame be le efe mɔnukpɔkpɔ kple ablɔɖevinyenye ŋuti dɔwɔwɔwo me la, wòanye amesi awɔ ɖe ɖoɖo siwo dzaa dzi sea da asi ɖo la dzi hena sidzedze kple bubudede ame bubuwo fe gomekpɔkpɔwo kple ablɔɖemenɔnɔ si hea agbe nyui nɔnɔ, tomefafa kple dzidzeme sɔ gbɔ fũu vɛ, le ameha siwo dome sɔsɔminasɔe fe wɔnawo fo ke ɖe to nyuie le.
3. Mele be woawɔ mɔnukpɔkpɔ kple ablɔɖevinyenye ŋuti dɔ le mɔnu siwo to vovo tso Xexeme Dukɔ Ƒofuawo fe taɖodzinuwo kple didiwo gbɔ o.
Mele be ame aɖeke naɖe naneke si le Kpeɖodzinya sia me la gɔme abe dukɔ ɖeka aɖe koŋ tɔ wònye ene o. Medze be ameha alo ame ɖeka aɖeke natsɔe abe mɔnukpɔkpɔ ene awɔ wɔna aɖe alo aɖe afɔ aɖe si agblẽ nu le gomekpɔkpɔ kple ablɔɖemɔnu siwo woxlẽ fia le Kpeɖodzinya sia me la ŋuti o.


text:
Afii le abe ke me. Woateŋu aŋlɔ nusianu fãa ɖe afii. Ne woadi be yea trɔ asi le nuŋɔŋlɔa ɖe ŋu alo yea wɔ ɖɔɖɔɖo aɖe la, woateŋu awɔe le afisia gbã hafi atrɔ dɔa ŋutɔ.
Nukae nye Lododo?Edit
Lododo nye
LododowoEdit
- Devi ka akple ga me ka nya ga o.
- Ame mama me gbl.. nya na ame, wo bia ame dada se na o.
- Akpa medzia vi wo dia ade.. o
SrɔɖeɖeEdit
Srɔɖeɖe si wo yɔ na le Eŋlishigbe me be Marriage nye kɔnu aɖe si wowɔna na nyɔnu kple ŋutsu alo ɖetugbui kple ɖekakpui siwo tsi hena vidzidzi. Ame fe taɖodzinu vevietɔ ta woɖea srɔ̃ ɖo lae nye be woadzi vi eye be woadi kpeɖeŋutɔ na woɖokuiwo le dɔwɔwɔwo kple aɖanu ɖoɖo me. Ne wowɔ Gbɔto alo ɖetugbui kɔnu na nyɔnu aɖe la, se ɖe mɔ be wòaɖe srɔ̃ aha dzi vi.
Srɔ̃ ɖeɖe mɔnuwoEdit
Srɔ̃ fe hawoEdit
ŊkɔtsɔtsɔwoEdit
DzataEdit
Dzata nye gbemelã sesẽtɔwo dometɔ ɖeka. Enye lã ɖuʋulɛ̃ . Tso keke gbaɖegbe ke la, woda ŋkɔ ɖe edzi be enye lãwo fe fia. Ŋkɔ sia dzee vavã elabena enye lã dziŋɔ wɔdã aɖe si ɖu gbemelãwo katã kloe dzi. Dzata ɖi dadi le go geɖe me. Enye lã triakɔ̃ aɖe si afɔ kako ene li na.
Creating Welcome TemplatesEdit
Sandbox, woezɔ va Eʋe Wikipiɖia la dzi!
Tagbo TsidzafeEdit
Tagbo Falls nye tsidzafe si teɖe Afadzto gbɔ le Ghana, ele Liati Wote, si anɔ abe kilometa 27 le Hohoe fe ɣedzefe .The water falls down in several stages, with the last stage being about 60 m. high. The area is surrounded by rainforest.[1]


text:
SƆHƐWO BIANA BE
Ðe Mesu Te Na Srɔ̃ɖeɖea?
Hafi nàɖo nya sia ŋu la, ele be nànya ɖokuiwò nyuie. Le kpɔɖeŋu me, bu nya siawo ŋu kpɔ:
Ƒomedodowo
Ðe nèdoa dziku ɖe wo ŋu kabakaba, ɖewohĩ zãa nya tɔamewo alo ɖea alɔme le wo ŋu ne èle nu me ɖem na woa? Aleke wobuna tso ŋuwò le go sia me? Ale si nèwɔa nu ɖe fowòmetɔwo ŋui la ɖe ale si nàwɔ nu ɖe srɔ̃wò ŋui fia.—Efesotɔwo 4:31.
Agbenɔnɔ
Ðe nèsea nu gɔmea alo nètea tɔ ɖe edzi ɣesiaɣi be nu si yedi la koe woawɔa? Ðe nèléa ɖokuiwò kpoo ne nya sesẽ aɖe do mo ɖa? Ègbɔa dzi ɖia? Ne ètua Mawu fe gbɔgbɔa fe kutsetse ɖo fiafia la, akpe ɖe ŋuwò nàva zu srɔ̃tɔ nyui le etsɔme.
Ganyawo
Ðe nènyia fe zi geɖea? Ðe nètea ŋu nɔa dɔ gbɔ wɔna? Ne mètea ŋu wɔnɛ o la, ke nu ka tae? Ale si dɔa le tae? Dɔa tɔ gbɔe wòtsoa? Alo wò ŋutɔ wò nɔnɔme aɖe si ŋu wòle be nàtrɔ asi le la gbɔe wòtsoa? Ne wò ŋutɔ wò ɖeka koe li evɔ mete ŋu le ta kpɔm na wò ganyawo o la, aleke nàwɔ akpɔ ta na fome blibo tɔ?
Mawusubɔsubɔ
Ðe nètsona le ɖokuiwò si xlẽa Mawu fe Nya la, kpɔa gome le gbefãɖeɖedɔa kple Kristotɔwo fe kpekpewo mea? Ame si nàva ɖe la dze na ame si bi le mawusubɔsubɔ me ɖeɖe.
Zi ale si nèle ɖokuiwò nyam nyuie la, zi nenamae wòanɔ bɔbɔe na wò wu be nàke ɖe ame si akpɔ ŋudzedze ɖe wò nɔnɔme nyuiwo ŋu wu be wòanɔ nya hem ɖe ŋuwò la ŋu.